
ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 29777 

. Έγκριση νέου Οργανισμού Εσωτερικής Υπηρεσίας της ΔΕΤΑ Πάτρας 

Ν. Αχαΐας. 

Ο ΝΟΜΑΡΧΗΣ ΑΧΑΪΑΣ 
Έχοντας υπόψη: 

1. Τις διατάξεις του άρθρου 7 παρ. ΙτουΝ. 1069/80, τις όμοιες του 
άρθρου μόνου του Π.Δ. 250/89 και 266 του Π.Δ. 323/89. 

2. Την αριθ. 37/91 απόφαση Διοικητικού Συμβουλίου της ΔΕΤΑ 
Πάτρας, περί σύνταξης νέου Οργανισμού Εσωτερικής Υπηρεσίας της 
ΔΕΥΑ, καθώς και την αριθ. 315/91 απόφαση του Δημοτικού Συμβου¬ 
λίου Πάτρας, με την οποία αυτό εκφράζει τη σύμφωνη γνώμη του για 
τον πιο πάνω Ο.Ε.Υ. 

3. Το αριθ. Α. 24890/24.7,91 έγγραφό μας, με το οποίο επε- 
στράφη στη ΔΕΥΑ Πάτρας, το Σχέδιο του νέου Ο.Ε.Υ. για τις απαιτού- 
μενες κατά το νόμο διορθώσεις, καθώς και το αριθ. 1879 γ'/3.9.91 
έγγραφο της Δ.Ε.Υ.Α. με το οποίο μας επεστράφηκε διορθωμένο το 
σχέδιο του παραπάνω Ο.Ε.Υ., αποφασίζουμε: 

Εγκρίνουμε την αριθ. 37/91 απόφαση του Διοικητικού Συμβουλίου 
της ΔΕΥΑ Πάτρας, περί του νέου Σχεδίου Οργανισμού Εσωτερικής 
Υπηρεσίας της Επιχείρησης, όπως αναφέρεται στο σχετικό αντίτυπο 
που συντάχθηκε από τη ΔΕΥΑ και αποτελεί αναπόσπαστο μέρος της 
απόφασής μας αυτής. 

Η απόφασή μας αυτή, μαζί με το αναπόσπαστο μέρος αυτής Σχέδιο 
Ο.Ε.Υ. της ΔΕΥΑ να δημοσιευθεί στην Εφημερίδα της Κυβερνή- 
σεως. 

Πάτρα, 24 Σεπτεμβρίου 1991 

Με εντολή Νομάρχη 
Ο Διευθυντής 

ΔΗΜ. Γ. ΠΑΝΑΓΙΩΤΑΚΟΠΟΥΛΟΣ 

* 

ΑΡΘΡΟ 1 

ΑΝΤΙΚΕΙΜΕΝΟ ΤΟΥ ΟΡΓΑΝΙΣΜΟΥ ΕΣΩΤΕΡΙΚΗΣ 
ΥΠΗΡΕΣΙΑΣ 

1. Με τον παρόντα Οργανισμό καθορίζεται η οργανωτική διάρθρωση 
της Δημοτικής Επιχείρησης Ύδρευσης και Αποχέτευσης Πάτρας 
(ΔΕΥΑΠ), οι αρμοδιότητες των υπηρεσιών, οι θέσεις εργασίας, ο αριθ¬ 
μός του προσωπικού, οι κατά μισθολογικά κλιμάκια κατανομή των θέ¬ 
σεων κατά ομάδα ειδικοτήτων και ανάλογα με την βαθμίδα εκπαίδευ¬ 
σης, οι αποδοχές, ο τρόπος πρόσληψης και απόλυσης και το αρμόδιο γι 
αυτό όργανο (Ν. 1069/80) καθώς και κάθε άλλο θέμα σχετικό με την 
υπηρεσιακή κατάσταση του προσωπικού. 

2. Το κατά την προηγούμενη παράγραφο προσωπικό της Επιχείρη¬ 
σης συνδέεται με αυτή με σύμβαση εργασίας ιδιωτικού δικαίου, αορί¬ 
στου χρόνου για το τακτικό προσωπικό και ορισμένου για το έκτακτο. 

3. Τακτικό είναι το προσωπικό που κατέχει οργανικές θέσεις προβλε- 


πόμενες από τον παρόντα Οργανισμό Εσωτερικής Υπηρεσίας (Ο.Ε.Υ.) 
και η όλη υπηρεσιακή - εργασιακή σχέση και κατάσταση ρυθμίζεται από 
αυτόν. 

4, Έκτακτο είναι το προσωπικό που προσλαμβάνεται με σύμβαση 
ορισμένου χρόνου για τήν παροχή υπηρεσιών ή την αντιμετώπιση εκτά¬ 
κτων αναγκών. 

Σε περίπτωση που προσλαμβάνεται έκτακτο προσωπικό για την κα¬ 
τασκευή ή εξυπηρέτηση ορισμένου έργου ή εργασιακή σύμβαση είναι 
σύμβαση εργασίας ιδιωτικού δικαίου ορισμένου χρόνου και λύεται αυτο¬ 
δίκαια με την περάτωση του έργου. 

ΑΡΘΡΟ 2 

ΟΡΓΑΝΩΤΙΚΗ ΔΙΑΡΘΡΩΣΗ ΤΩΝ ΥΠΗΡΕΣΙΩΝ 
ΤΗΣ ΔΕΥΑΠ 

1. Τα Διοικητικά επίπεδα της οργανωτικής διάρθρωσης της επιχεί¬ 
ρησης είναι: 

α. Γενική Διεύθυνση 
β. Υπηρεσία 
γ. Γραφείο ή συνεργείο 

Οι υπεύθυνοι των παραπάνω διοικητικών επιπέδων ονομάζονται 
αντίστοιχα: 

α. Γενικός Διευθυντής 

β. Προϊστάμενος Υπηρεσίας 

γ. Υπεύθυνος Γραφείου ή Συνεργείου 

2. Οι διοικητικές ενότητες που υπάγονται στην Γενική Διεύθυνση εί¬ 
ναι: 

α) Υπηρεσία Διοικητική 
β) Υπηρεσία Οικονομική 
γ) Υπηρεσία Εκμετάλλευσης 
δ) Υπηρεσία Ύδρευσης 
ε) Υπηρεσία Αποχέτευσης 
και τα Γραφεία 

α) Γραφείο Ελέγχου ποιότητας νερών 
β) Νομικών Υποθέσεων 
γ) Μηχανοργάνωσης 
δ) Δημοσίων και Διεθνών σχέσεων 

3. Διάρθρωση των Υπηρεσιών 

α. Διάρθρωση της Διοικητικής Υπηρεσίας 
Γραφείο Διοικητικής Υπηρεσίας 
Γραφείο Προσωπικού 

β. Διάρθρωση της Οικονομικής Υπηρεσίας 
Γραφείο Λογιστηρίου 
Γραφείο Προμηθειών 
Γ ραφείο Διαχείρισης 

γ. Διάρθρωση της Υπηρεσίας Εκμετάλλευσης 
Γραφείο Νέων Παροχών 
Γραφείο Καταναλωτών 

δ. Διάρθρωση της Υπηρεσίας Ύδρευσης 

Γραφείο Μελετών-Έργων 

Γραφείο Δικτύων 

Γραφείο Η/Μ Εγκαταστάσεων 

ε. Διάρθρωση της Υπηρεσίας Αποχέτευσης 

Γραφείο Μελετών-Έργων 

Γραφείο Δικτύων 

ΑΡΘΡΟ 3 

ΣΥΜΒΟΥΛΙΟ ΠΡΟΓΡΑΜΜΑΤΙΣΜΟΥ 

1. Το Συμβούλιο Προγραμματισμού της ΔΕΥΑΠ αποτελεί συμβου¬ 
λευτικό όργανο υποστήριξης του έργου της Γεν. Διεύθυνσης με τις εξής 
αρμοδιότητες: 

α. Κατάρτιση και εισήγηση προγραμμάτων δράσης, τα οποία είναι 
δυνατόν να περιλαμβάνουν: 

Προγράμματα υλοποίησης στόχων της ΔΕΥΑΠ 
Προγράμματα επενδύσεων 
Προγράμματα λειτουργίας 

Προγράμματα χρηματοδοτήσεων και δανειοδοτήσεων 
β. Παρακολούθηση - της εξελικτικής πορείας εφαρμογής των προ¬ 
γραμμάτων δράσης και τυχόν αναθεώρησή τους. 

2. Η διαμόρφωση συγκεκριμένου προγράμματος δράσης και η σχε¬ 
τική εισήγηση στο Δ.Σ. ανήκει στις αρμοδιότητες του Γενικού Διευθυντή 
της ΔΕΥΑΠ. 

3. Στο Συμβούλιο Προγραμματισμού της ΔΕΥΑΠ συμμετέχουν: 

Ο Πρόεδρος ή ένα μέλος του Δ.Σ. της ΔΕΥΑΠ 

Ο Γενικός Διευθυντής 
Οι Προϊστάμενοι των Υπηρεσιών 
Ο Εκπρόσωπος των εργαζομένων 

και ανάλογα με το προς συζήτηση θέμα, οι αρμόδιοι υπεύθυνοι ή Σύμ¬ 
βουλοι της ΔΕΥΑΠ. 

4. Το Συμβουλίου Προγραμματισμού συγκαλείται τουλάχιστον μία 
φορά το μήνα, μετά από πρόσκληση της Γενικής Διεύθυνσης. 

ΑΡΘΡΟ 4 

ΑΡΜΟΔΙΟΤΗΤΕΣ ΓΕΝΙΚΟΥ ΔΙΕΥΘΥΝΤΟΥ 

Οι αρμοδιότητες τα δικαιώματα και καθήκοντα του Γενικού Διευθυ- 
ντού καθορίζονται όπως προβλέπουν κάθε φορά οι ισχύουσες διατάξεις 
νόμων και κανονισμοί της ΔΕΥΑΠ. 

Ειδικότερα: 

1. Ο Γενικός Διευθυντής της ΔΕΥΑΠ προΐσταται όλων των Υπηρε¬ 
σιών της ΔΕΥΑΠ, οργανώνει, συντονίζει, επιθεωρεί και ελέγχει τις ερ¬ 
γασίες όλων των Υπηρεσιών. 

2. Έχει την μέριμνα και την ευθύνη για: 

α. Την εκπλήρωση του σκοπού για τον οποίο έγινε η σύσταση της 
Επιχείρησης. 

β. Την κατάρτιση του ετήσιου προγράμματος κατασκευής, επέκτα¬ 
σης και συντήρησης των δικτύων ύδρευσης και αποχέτευσης. 

γ. Την κατάρτιση του προγράμματος επενδύσεων για το επόμενο οι¬ 
κονομικό έτος, ως και το πενταετές πρόγραμμα επενδύσεων, περιλαμ¬ 
βάνοντας τις εγκεκριμένες και προτεινόμενες πηγές χρηματοδότησής 
του. 

δ. Την σύνταξη δύο τουλάχιστον μήνες από την έναρξη, του ετήσιου 
προϋπολογισμού εσόδων και εξόδων της Επιχείρησης και της σχετικής 
εισηγητικής έκθεσης. 

ε. Την κατάρτιση των αναγκαίων αναμορφώσεων και τροποποιή¬ 
σεων στα προγράμματα κατασκευής έργων και τον ετήσιο προϋπολογι¬ 
σμό εσόδων και εξόδων. 

στ. Τη σύνταξη του ετήσιου απολογισμού της Επιχείρησης μέσα σε 
τρεις μήνες από την λήξη κάθε οικονομικού έτους. 

ζ. Την κατάρτιση πενταετούς προγράμματος επενδύσεων και αντι¬ 
στοίχων χρηματοδοτήσεων. 

3. Ο Γενικός Διευθυντής εισηγείται στο Δ.Σ.: 

α. Την ανάθεση μελετών εκτέλεσης έργων και διενέργειας προμη¬ 
θειών με τις διατάξεις που ισχύουν κάθε φορά. 

β. Την εκποίηση ή εκμίσθωση ακινήτων ή κινητών πραγμάτων που 
ανήκουν στην επιχείρηση. 

γ. Την έγερση αγωγών και άσκηση ενδίκων μέσων ή την παραίτηση 
από αυτά καθώς και κάθε συμβιβασμό. 


δ. Την σύναψη δανείων. 

ε. Την συμμετοχή φυσικών ή νομικών προσώπων ή Ο.Τ.Α. ή επιχει¬ 
ρήσεων κοινής ωφέλειας στη δαπάνη κατασκευής έργων που προτείνε- 
ται να κατασκευασθούν από την επιχείρηση με προτεραιότητα, καθώς 
και για τους όρους αυτής της συμμετοχής. 

στ. Την έγκριση του προϋπολογισμού του προγράμματος εκτέλεσης 
έργων και επενδύσεων καθώς και των αναμορφώσεών τους. 

4. Ο Γενικός Διευθυντής 

α. Έχει την μέριμνα και την ευθύνη για την καθαρογραφή των απο¬ 
φάσεων του Δ.Σ., την ορθή απόδοση των πρακτικών των συνεδριάσεων 
και την εκτέλεση των αποφάσεων του Δ.Σ. Ακόμα συμμετέχει στις συνε¬ 
δριάσεις του Δ.Σ. εισηγούμενος τα διάφορα θέματα, χωρίς να έχει δικαί¬ 
ωμα ψήφου. 

β. Παραλαμβάνει την αλληλογραφία της Επιχείρησης και την κατα¬ 
νέμει με το πρωτόκολλο στις Υπηρεσίες παρακολουθώντας τη διεκπε¬ 
ραίωση της και ρυθμίζει τις διάφορες εργασίες δίνοντας τις αναγκαίες 
εντολές στις διάφορες υπηρεσίες είτε γραπτά εκδίδοντας οδηγίες ή εγκυ¬ 
κλίους είτε προφορικά. 

γ. Είναι διατάκτης των δαπανών της Επιχείρησης (μαζί με τον Προϊ¬ 
στάμενο Οικονομικών Υπηρεσιών). 

δ. Εισηγείται στο Δ.Σ. τον καθορισμό της τιμής πώλησης του νερού 
καθώς και όλων των τελών παροχής λοιπών υπηρεσιών. 

ε. Επιμελείται για την τήρηση του ωραρίου εργασίας των υπαλλήλων 
είναι αρμόδιος για τις προφορικές παρατηρήσεις και γραπτές επιπλήξεις 
και εισηγείται στο Π.Σ. την πειθαρχική δίωξη και τιμωρία των υπαλλή¬ 
λων που διαπράτουν πειθαρχικά παραπτώματα σύμφωνα με τον οργα¬ 
νισμό αυτό. 

στ. Υπογράφει τα υπηρεσιακά έγγραφα. Ακόμα ύστερα από απόφαση 
του Δ.Σ. υπογράφει και έγγραφα με τα οποία η επιχείρηση αναλαμβάνει 
υποχρεώσεις έναντι τρίτων αλλά μόνο μέχρι ορισμένου ποσού, που κα¬ 
θορίζεται στην απόφαση. 

ζ. θεωρεί τις μισθοδοτικές καταστάσεις του προσωπικού που συντάσ- 
σονται με ευθύνη της Διοικητικής Υπηρεσίας. 

η. Φροντίζει και εισηγείται στον Πρόεδρο του Δ.Σ. τις προαγωγές του 
Προσωπικού και θέτει στην διάθεση του Προέδρου του Δ.Σ. τους ατομι¬ 
κούς φακέλλους των υπαλλήλων και γενικά είναι υπεύθυνος έναντι του 
Δ.Σ. για την λειτουργία των Υπηρεσιών της Επιχείρησης. 

5. Ο Γενικός Διευθυντής αποφασίζει: 

α. Για την εκτέλεση συνήθους φύσεως έργων ή προμηθειών και την 
«ανάληψη υποχρεώσεων, εφόσον η συνολική δαπάνη δεν υπερβαίνει το 
1.000.000 ή το ποσό που έχει εγκριθεί από το Δ.Σ. και τον Νομάρχη. 

β. Για την τοποθέτηση και μετακίνηση του προσωπικού στις προβλε- 
πόμενες θέσεις καθώς και για την χορήγηση αδειών σ’ αυτό. 

6. Τον Γ ενικό Διευθυντή αναπληρώνει, ότ«χν απουσιάζει ή κωλύεται ο 
αρχαιότερος των Προϊσταμένων Υπηρεσιών της Επιχείρησης ή αυτός 
που θα καθορίσει ο Πρόεδρος του Δ.Σ. 

7. Μέχρι να διορισθεί Γενικός Διευθυντής τα καθήκοντά του ασκεί με 
απόφαση του Δ.Σ. ο υπάλληλος της Επιχείρησης. 

ΑΡΘΡΟ 5 

ΑΡΜΟΔΙΟΤΗΤΕΣ ΓΡΑΦΕΙΟΥ, ΓΡΑΜΜΑΤΕΙΑΣ 
Δ/ΝΣΗΣ, ΔΗΜΟΣΙΩΝ ΚΑΙ ΔΙΕΘΝΩΝ ΣΧΕΣΕΩΝ, 
ΜΗΧΑΝΟΡΓΑΝΩΣΗΣ, ΝΟΜΙΚΩΝ ΥΠΟΘΕΣΕΩΝ 

1. Το προσωπικό των Γραφείων Γραμματείας Δ/νσης και Δημοσιών 
και Διεθνών Σχέσεων λειτουργεί υπό την άμεση εποπτεία του Γενικού 
Διευθυντού «αλλά διοικητικά ανήκουν στην Διοικητική Υπηρεσία. 

2. Το Γραφείο Γραμματείιχς Διεύθυνσης επιμελείται τα παρα¬ 
κάτω: 

Διεκπεραίωση της «χλληλογραφίας του Προέδρου του Δ.Σ. και του 
Γενικού Διευθυντή, δακτυλογράφηση των σχετικών κειμένων. 

Διακανονισμός συσκέψεων «χκροάσεων και επικοινωνιών του Γ ενικού 
Διευθυντή. Τήρηση αρχείου της Γενικής Διεύθυνσης. 

Κοινοποίηση της ημερήσιιχς διάτοεξης κάθε Δ.Σ. και ενημέρωση των 
μελών του. 

Τήρηση πρακτικών και αποφάσεων του Δ.Σ. και φύλοιξη του «αντί¬ 
στοιχου αρχείου. Μεριμνά για τυχόν έγκριση αποφάσεων από εποπτικά 
όργ<χνα. 

Σε περίπτωση που χρησιμοποιείται μαγνητόφωνο για την μαγνητο¬ 
φώνηση των πρακτικών, επιμελείται για την απομαγνητοφώνησή τους. 

Κοινοποίηση αποφάσεων του Δ.Σ. και γενικής διεύθυνσης και εκτέ¬ 
λεση κάθε εργασίας σχετικής με την λειτουργία του Δ.Σ. 

3. Το Γραφείο Δημοσίων και Διεθνών Σχέσεων επιμελείται τα παρα¬ 
κάτω: 

Προβολή της δραστηριότητας της Επιχείρησης. 

Συντονισμό και οργάνωση της επαφής της ΔΕΥΑΠ με όλες της Υπη¬ 
ρεσίες, Υπουργεία, άλλες ΔΕΥΑ, Δημότες κ.λ.π. 

Έκδοση των δελτίων τύπου, κατατοπιστικών φυλλαδίων και του 
ενημερωτικού δελτίου. 

Συντονισμό και οργάνωση των επαφών της ΔΕΥΑΠ με διεθνείς ορ¬ 
γανισμούς, ευρωπαϊκή κοινότητα κ.λ,π. 

Τήρηση της βιβλιοθήκης της ΔΕΥΑΠ. 

Τήρηση αρχείου δημοσιεύσεων σε ημερήσιο και περιοδικό τύπο και 
προετοιμασία τυχόν απαντήσεων. 

Εισήγηση για συνδρομές σε εκδόσεις που ενδιαφέρουν την ΔΕΥΑΠ. 

4. Το Γραφείο Μηχανοργάνωσης επιμελείται τα παρακάτω: 

Διαχείριση του λογισμικού που εφαρμόζει η ΔΕΥΑΠ. 

Μηχανογραφική υποστήριξη όλων των λειτουργιών της ΔΕΥΑΠ. 

Μέριμνα για την συντήρηση του εγκατεστημένου μηχανογραφικού 

εξοπλισμού και διατύπωση εισηγήσεων για τις αναγκαίες επεκτάσεις 
του. 

Ευθύνη για την συντήρηση των μηχανογραφικών εφαρμογών και 
των αρχείων. 

Τήρηση αρχείων τεκμηρίωσης δεδομένων. 

Ανάπτυξη και υποστήριξη ειδικών εφαρμογών. 

Εκπαίδευση του προσωπικού της ΔΕΥΑΠ στην χρήση των εφαρμο¬ 
γών και τον χειρισμό του ηλεκτρονικού υπολογιστή. 

Παρακολούθηση των εξελίξεων της τεχνολογίας. 

5. Το Γραφείο Νομικών Υποθέσεων επιμελείται τα παρακάτω: 

Συνεργασία με το Δ.Σ. και τον Γενικό Διευθυντή για Νομικά ζητή¬ 
ματα που αφορούν την ΔΕΥΑΠ και γνωμοδότηση στα θέματα που προ¬ 
κύπτουν. 

Ενημέρωση των Υπηρεσιών της ΔΕΥΑΠ επί των διατάξεων της νο¬ 
μοθεσίας και της νομολογίας σε θέματα που τις αφορούν. 

Νομική υποστήριξη κατά την κατάρτιση των κάθε είδους συμφωνητι¬ 
κών που συνάπτει η ΔΕΥΑΠ. 

Επεξεργασία των κειμένων των διακηρύξεων, των διαγωνισμών και 
των εγγράφων της ΔΕΥΑΠ. 

Συμμετοχή στις συνεδριάσεις του Δ.Σ. σε περίπτωση που υπάρχουν 
ζητήματα της αρμοδιότητάς του στα οποία το Δ.Σ. πρέπει άμεσα να κα¬ 
τατοπιστεί. 

Παράσταση στα δικαστήρια και τις διάφορες επιτροπές ως πληρεξού¬ 
σιος δικηγόρος της ΔΕΥΑΠ για την υπεράσπιση των συμφερόντων της. 

Επιμέλεια για την κατάλληλη προετοιμασία των υποθέσεων που 
υπάγονται σε δικαστήρια καθ’ ύλην ανώτερα του Εφετείου ή σε δικαστή¬ 
ρια που εδρεύουν σε άλλες πόλεις. 

Τήρηση αρχείου των νομικών υποθέσεων της ΔΕΥΑΠ. 

ΑΡΘΡΟ 6 

ΑΝΑΘΕΣΗ ΚΑΘΗΚΟΝΤΩΝ 

1. Η ανάθεση καθηκόντων στο προσωπικό προτείνεται από τον Προϊ¬ 
στάμενο της Υπηρεσίας που ανήκει, και εγκρίνεται από τον Γενικό Διευ¬ 
θυντή. 

Ανάθεση καθηκόντων μπορεί να γίνει και με απόφαση του Δ.Σ. 

2. Η Διοίκηση για την αποδοτική άσκηση των λειτουργιών της κάθε 
Υπηρεσίας της ΔΕΥΑΠ ανήκει στην ευθύνη του Προϊσταμένου της. 

3. Ο Προϊστάμενος Υπηρεσίας δύναται να χρησιμοποιεί οποιονδή- 
ποτε από το Προσωπικό της Υπηρεσίας του για την εκτέλεση κάθε άλ¬ 
λης εργασίας ανάλογη με τις ανάγκες που παρουσιάζονται στους τομείς 
ευθύνης του, με τις διαδικασίες που προβλέπονται στον παρόντα Οργα¬ 
νισμό. 

4. Τον Προϊστάμενο της Υπηρεσίας όταν απουσιάζει ή έχει κώλυμα 
τον αναπληρεί ο αρχαιότερος Υπεύθυνος γραφείου της αυτής Υπηρε¬ 
σίας., 

5. Ο Προϊστάμενος Υπηρεσίας προγραμματίζει τις κανονικές άδειες 
του προσωπικού της Υπηρεσίας του, με τρόπο ώστε να εξασφαλίζεται η 
εύρρυθμη λειτουργία της. 


ΑΡΘΡΟ 7 

ΑΡΜΟΔΙΟΤΗΤΕΣ ΔΙΟΙΚΗΤΙΚΗΣ ΥΠΗΡΕΣΙΑΣ 

Ο Προϊστάμενος της Διοικητικής Υπηρεσίας είναι υπεύθυνος απένα¬ 
ντι στον Γενικό Διευθυντή για: 

1. Την οργάνωση και συντονισμό των λειτουργιών των γραφείων 
Προσωπικού και Διοικητικής υποστήριξης. 

2. Ειδικότερα έχει την φροντίδα και ευθύνη για: 

Την τήρηση των διατάξεων του παρόντος Οργανισμού Εσωτερικής 
Υπηρεσίας. 

Τήρηση μητρώου και αρχείου όλου του προσωπικού που απασχολεί¬ 
ται στην ΔΕΥΑΠ. 

Τήρηση διαδικασιών που σχετίζονται με κάθε φύσης διοικητικές υπο¬ 
θέσεις του προσωπικού. 

Έλεγχο και τήρηση βιβλίου ή άλλου τρόπου προσέλευσης του προ¬ 
σωπικού. 

Προγραμματισμό αδειών. 

Τεκμηρίωση αποδοτικότητας τμημάτων, γραφείων ή συνεργείων και 
προσωπικού. 

Τήρηση στοιχείων απασχόλησης προσωπικού και έκδοση μισθοδο¬ 
σίας. 

Μέριμνα για θέματα που έχουν σχέση με την υπερωριακή απασχό¬ 
ληση και αμοιβή του προσωπικού, την ασφάλεια, την υγιειονομική περί¬ 
θαλψη και νοσηλεία του. 

Προετοιμασία εισηγήσεων για την βελτίωση συνθηκών εργασίας 
στην ΔΕΥΑΠ και προγραμμάτων επιμόρφωσης. 

3. Σε σχέση με την διοικητική υποστήριξη της ΔΕΥΑΠ έχει την ευ¬ 
θύνη για: 

Δακτυλογράφηση, αναπαραγωγή και διακίνηση των εισερχομένων 
και εξερχομένων εγγράφων. 

Οργάνωση, ταξινόμηση και τήρηση γενικού αρχείου. 

Τήρηση πρωτοκόλλου εγγράφων και αλληλογραφίας. 

Λειτουργία τηλεφωνικού κέντρου ΔΕΥΑΠ. 

Μεριμνά για την καθαριότητα, φύλαξη και συντήρηση των κτιριάκών 
εγκαταστάσεων της ΔΕΥΑΠ. 

Τήρηση αποθήκης υλικών για την υποστήριξη τών διοικητικών λει¬ 
τουργιών της ΔΕΥΑΠ. 

Τον συντονισμό της κίνησης και συντήρησης των αυτοκινήτων και 
γενικά των οχημάτων της ΔΕΥΑΠ, ανάλογα με τις ανάγκες σε συνερ¬ 
γασία με τις υπόλοιπες Υπηρεσίες της ΔΕΥΑΠ. 

ΑΡΘΡΟ 8 

ΑΡΜΟΔΙΟΤΗΤΕΣ ΟΙΚΟΝΟΜΙΚΗΣ ΥΠΗΡΕΣΙΑΣ 

Ο Προϊστάμενος της Οικονομικής Υπηρεσίας είναι υπεύθυνος απένα¬ 
ντι στον Γενικό Διευθυντή για: 

1. Την οργάνωση και τον συντονισμό των λειτουργιών των τμημά¬ 
των Λογιστηρίου, Ταμειακής Διαχείρισης, Εσόδων και Προμηθειών. 

2. Ειδικότερα έχει την φροντίδα και την ευθύνη για: 

Την εισήγηση των προγραμμάτων επενδύσεων της ΔΕΥΑΠ, καθώς 
και της τιμολογιακής πολιτικής της Επιχείρησης. 

Την εισήγηση του Προϋπολογισμού της ΔΕΥΑΠ, τις αναμορφώσεις 
του και την κανονική τήρησή της. 

Την σύνταξη της ετήσιας απογραφής, των αποτελεσμάτων εκμετάλ¬ 
λευσης, του Ισολογισμού και του Απολογισμού της Επιχείρησης. 

Την τήρηση των διατάξεων του κανονισμού διαχείρισης της ΔΕΥΑΠ. 

Την σύνταξη πρωτοκόλλου ελέγχου των αποθηκών της ΔΕΥΑΠ 
κάθε χρόνο και υποβολή του στην Γενική Διεύθυνση για θεώρηση. 

Την σύνταξη του ετήσιου προγράμματος προμηθειών της ΔΕΥΑΠ. 

Τον προγραμματισμό διενέργειας προμηθειών σύμφωνα με τις ανά¬ 
γκες της Επιχείρησης. 

Την διεκπεραίωση των διαδικασιών προμήθειας ειδών και υλικών 
σύμφωνα με τον κανονισμό που ισχύει. 

Την τήρηση των διαδικασιών απεικόνισης των οικονομικών πράξεων 
της ΔΕΥΑΠ σύμφωνα με τον κανονισμό διαχείρισης της Επιχείρη- 
σης. 

Την τήρηση των διαδικασιών ετοιμασίας των παραστατικών για την 
διενέργεια κάθε είδους είσπραξης ή πληρωμής από την ΔΕΥΑΠ καθώς 
και τον έλεγχο των δικαιολογητικών. 

Την διαμόρφωση και παρακολούθηση του ταμειακού προγράμματος 
της ΔΕΥΑΠ. 

Την τήρηση και παροχή στοιχείων για την κοστολόγηση των έργων 
και Υπηρεσιών της ΔΕΫΑΠ. 

Την διαμόρφωση των στοιχείων του Ισολογισμού και την παροχή 
κάθε είδους δεδομένων για την διαμόρφωση των οικονομικών προγραμ¬ 
μάτων της ΔΕΥΑΠ. 

Την τήρηση των διαδικασιών απεικόνισης των ταμειακών πράξεων 
στο αντίστοιχο βιβλίο ταμείου και την ημερήσια παραλαβή του ταμείου 
και των δικαιολογητικών και έλεγχό τους. 

Την απόδοση των κρατήσεων στους αρμόδιους ασφαλιστικούς φο¬ 
ρείς. 

Την Λογιστική τήρηση της αποθήκης και παρακολούθηση της κίνη¬ 
σης και απογραφής των αποθεμάτων. 

Την τήρηση των διαδικασιών παραλαβής, αποθήκευσης, φύλαξης 
και χορήγησης αναλωσίμων ειδών και υλικών. 

Τον έλεγχο των αποθεμάτων με βάση το πρόγραμμα προμη¬ 
θειών. 

Την τήρηση αρχείων που αφορούν τις διαδικασίες της Οικονομικής 
Υπηρεσίας. 

Την βεβαίωση των εσόδων της ΔΕΥΑΠ. 


ΑΡΘΡΟ 9 

ΑΡΜΟΔΙΟΤΗΤΕΣ ΥΠΗΡΕΣΙΑΣ ΕΚΜΕΤΑΛΛΕΥΣΗΣ 


Ο Προϊστάμενος Υπηρεσίας Εκμετάλλευσης είναι υπεύθυνος απένα¬ 
ντι στον Γενικό Διευθυντή για: 

1. Την οργάνωση και τον συντονισμό των τμημάτων που υπάγονται 
στην Υπηρεσία του. 

2. Ειδικότερα έχει την φροντίδα και την ευθύνη για: 

Την εξυπηρέτηση των καταναλωτών. 

Την παραλαβή των αιτήσεων νέων συνδέσεων Ύδρευσης - Αποχέ- 
. τευσης, τον έλεγχο των δικαιολογητικών, τον προγραμματισμό και την 
παρακολούθηση της υλοποίησής τους. 

Την σύνταξη των συμβολαίων νέων παροχών. 

Την έκδοση των παραστατικών είσπραξης τελών. 

Την καταγραφή αρχειοθέτηση και παρακολούθηση των νέων παρο¬ 
χών. 

Την καταμέτρηση των ενδείξεων κατανάλωσης νερού. 

Τον έλεγχο των καταμετρήσεων και την έκδοση των λογαρια¬ 
σμών. 

Την έγκαιρη αποστολή των λογαριασμών στους καταναλωτές. 

Την παρακολούθηση και ενημέρωση των αρχείων καταναλωτών με 
κάθε μεταβολή. 

Την παρακολούθηση της εμπρόθεσμης πληρωμής των λογαριασμών 
των καταναλωτών και την διακοπή της παροχής σε περίπτωση καθυ¬ 
στέρησης της πληρωμής σύμφωνα με τις γενικές κατευθύνσεις του Δ.Σ. 
της Επιχείρησης. 

Την παρακολούθηση και τον έλεγχο των υδρομετρητών, την ενημέ¬ 
ρωση των καταναλωτών για τυχόν μεγάλες καταναλώσεις. 

Τον προγραμματισμό της προμήθειας υδρομετρητών για την αντικα- 
' τάσταση μη λειτουργούντων ή όσων δεν είναι δυνατή η λήψη ένδειξης 
κατανάλωσης νερού. 

Τήν έκδοση παραστατικών στοιχείων προς την Υπηρεσία Ύδρευσης 
που αφορούν σύνδεση, διακοπή, επανασύνδεση, αλλαγή, μετατόπιση και 
λοιπών τεχνικών εργασιών που αφορούν την παροχή του καταναλωτή. 

Την λήψη και διερεύνηση παραπόνων καταναλωτών και διατύπωση 
σχετικών απαντήσεων. 

Την παρακολούθηση των όρων συνεργασίας τρίτων που αναλαμβά¬ 
νουν την είσπραξη λογαριασμών - τελών της ΔΕΥΑΠ. 

Την τήρηση αρχείου που 
Εκμετάλλευσης. 

ΑΡΘΡΟ 10 

ΑΡΜΟΔΙΟΤΗΤΕΣ ΥΠΗΡΕΣΙΑΣ ΥΔΡΕΥΣΗΣ 


αφορούν τις διαδικασίες της Υπηρεσίας 


4. Την εποπτεία της κανονικής λειτουργίας και συντήρησης του συ¬ 
στήματος Ύδρευσης και των Η/Μ εγκαταστάσεων και την φροντίδα 
για την έγκαιρη εκτίμηση των αναγκών σε νερό της περιοχής αρμοδιό¬ 
τητας της ΔΕΥΑΠ, την επάρκεια των έργων υδροδότησης και εισηγεί- 
ται ανάλογα. 

5. Τον γενικό έλεγχο των κάθε φύσης εργασιών της Υπηρεσίας 
Ύδρευσης, σύμφωνα με τους κανονισμούς και τα αντίστοιχα πρότυπα 
ποιότητας, διάρκειας και ασφαλείας, τόσο των εγκαταστάσεων όσο και 
των εργαζομένων. 

6. Ειδικότερα έχει την ευθύνη και την φροντίδα για: 

την κατάρτιση προϋπολογισμών έργων και σύνταξη τυχόν δημοπρά- 
τησης έργων. 

την εισήγηση για τον τρόπο δημοπράτησης, σύνταξης συμβάσεων έρ¬ 
γων και διενέργειας διαγωνισμών. 

την επίβλεψη εκτέλεσης εργασιών που εκτελούνται είτε με αυτεπι¬ 
στασία, είτε με ανάθεση σε τρίτους. 

την τήρηση αρχείων απολογιστικών στοιχείων έργων και την τήρηση 
τεχνικού αρχείου της Υπηρεσίας. 

την κατανομή του προσωπικού και των μηχανημάτων στα διάφορα 
επιμέρους συνεργεία εργασιών. 

των παροχών Ύδρευσης και συντήρησης υδρομέτρων. 

της καλής λειτουργίας των αντλητικών συγκροτημάτων και του δι¬ 
κτύου Ύδρευσης. 

την αξιοποίηση του προσωπικού σύμφωνα με την ειδικότητα και τις 
ανάγκες της Υπηρεσίας και έλεγχο της απόδοσής του. 

την τήρηση αποθήκης υλικών απαραίτητων για την λειτουργία της 
Υπηρεσίας. 


ΑΡΘΡΟ 11 

ΑΡΜΟΔΙΟΤΗΤΕΣ ΥΠΗΡΕΣΙΑΣ ΑΠΟΧΕΤΕΥΣΗΣ 

Ο Προϊστάμενος της Υπηρεσίας Αποχέτευσης έχει την ευθύνη απένα¬ 
ντι στον Γενικό Διευθυντή για: 

1. Την οργάνωση και τον συντονισμό των τμημάτων που υπάγονται 
στην Υπηρεσία του. 

2. Την εκπόνηση τεχνικών μελετών και μελετών μέτρων ασφάλειας 
ή επίβλεψη εκπόνησης ανάλογους μελετών που ανατίθενται σε τρίτους. 
Έλεγχο για την ποιότητα των μελετών που εκπονούνται. 

3. Την κατάρτιση ανάλογων κατασκευαστικών προγραμμάτων. 

4. Την κατάρτιση προϋπολογισμού έργων και σύνταξη τευχών δημο¬ 
πράτησης έργων. 

5. Την εισήγηση για τον τρόπο δημοπράτησης, σύνταξης συμβάσεων 
έργων και διενέργειας διαγωνισμών. 

' 6. Την επίβλεψη εκτέλεσης εργασιών που εκτελούνται είτε με αυτεπι¬ 
στασία, είτε με ανάθεση σε τρίτους και θεωρεί τις πιστοποιήσεις των έρ¬ 
γων. 

7. Ειδικότερα έχει την ευθύνη και την φροντίδα για: 

την τήρηση αρχείων απολογιστικών στοιχείων έργων (χρονικοί και 
οικονομικοί απολογισμοί). 

την τήρηση τεχνικού αρχείου του τμήματος (μελέτες, σχέδια κλπ.). 

την εκτέλεση εργασιών για νέες συνδέσεις ακαθάρτων. 

την έκδοση προϋπολογισμού και τελικών λογαριασμών κόστους σύν¬ 
δεσης με το δίκτυο ακαθάρτων και όμβριων. 

την αξιοποίηση του προσωπικού σύμφωνα με την ειδικότητα και τις 
ανάγκες της Υπηρεσίας και έλεγχο της απόδοσής του. 

την τήρηση αποθήκης υλικών απαραίτητων για την λειτουργία της 
Υπηρεσίας. 


ΑΡΘΡΟ 12 

ΑΡΜΟΔΙΟΤΗΤΕΣ ΓΡΑΦΕΙΟΥ ΕΛΕΓΧΟΥ 
ΠΟΙΟΤΗΤΑΣ ΝΕΡΩΝ 


Ο Προϊστάμενος Υπηρεσίας Ύδρευσης είναι υπεύθυνος απέναντι στον 
Γενικό Διευθυντή για: 

1. Την οργάνωση και τον συντονισμό των τμημάτων που υπάγονται 
στην Υπηρεσία του. 

2. Την εποπτεία των μελετών και έργων Ύδρευσης που εκπονεί, 
εκτελεί ή επιβλέπει η ΔΕΥΑΠ και θεωρεί τις πιστοποιήσεις των έργων. 

. 3. Την σύνταξη σχεδίου του ετήσιου τεχνικού προγράμματος Ύδρευ¬ 
σης και την παρακολούθηση υλοποίησής του. 


Ο υπεύθυνος του γραφείου έχει την ευθύνη απέναντι στον Γενικό 
Διευθυντή για: 

1. Τον σχεδίασμά, υλοποίηση και εποπτεία των μονάδων διύλισης - 
χλωρίωσης νερού και βιολογικού καθαρισμού. 

2. Την καλή λειτουργία του χημικού εργαστηρίου. 

3. Ειδικότερα έχει την φροντίδα για: 

τον ποιοτικό έλεγχο των τελικώς διατιθεμένων προϊόντων. Για το 
νερό ο ποιοτικός έλεγχος αφορά την τελικά διάθεση στον καταναλωτή 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


7405 


ενώ για τα απόβλητα ο ποιοτικός έλεγχος αφορά την διάθεση στον τε¬ 
λικό φυσικό αποδέκτη. 

την λήψη δειγμάτων νερού ή αποβλήτων για ανάλυση. 

τον καθαρισμό και την απολύμανση του πόσιμου νερού με κάθε επι¬ 
στημονικά παραδεκτή μέθοδο, ώστε να διατηρείται η ποιότητα του πό¬ 
σιμου νερού στα πλαίσια των υγιειονομικών διατάξεων και των υγιεινών 
προδιαγραφών. 

την τήρηση αρχείου και την ενημέρωση του Γενικού Διευθυντή για τα 
αποτελέσματα των αναλύσεων και εξετάσεων του νερού και των λυμά¬ 
των. 

τον έλεγχο των μελετών διάθεσης λυμάτων στο δίκτυο αποχέτευσης 
σε συνεργασία με την Υπηρεσία Αποχέτευσης και εισήγηση για έγκριση 
τροποποίηση ή απόρριψη μελέτης. 

ΑΡΘΡΟ 13 

ΘΕΣΕΙΣ ΕΡΓΑΣΙΑΣ (ΟΡΓΑΝΙΚΕΣ ΘΕΣΕΙΣ) 

1. Κάθε εργαζόμενος έχει σχέση εξαρτημένης εργασίας με την 
ΔΕΤΑΠ και έχει μια συγκεκριμένη θέση εργασίας. 

2. Οι θέσεις εργασίας του προσωπικού της ΔΕΤΑΠ είναι: 


Αυξ. θέση εργασίας Αριθμός Μισθολογική εξέλιξη 

Αριθ. Ειδικότητα Εισαγωγικό Καταληκτικό 

Κλιμάκιο Κλιμάκιο 


1 . 

Γενικός Διευθυντής 

1 

5 

1 

2. 

Δικηγόρος 

1 

Σχέση 


3. 

Προϊστάμενοι Υπηρεσιών 

5 

έμμισθης 
9 1 

εντολής 

4. 

Πληροφορικής 
Μηχανικών Η/Υ 

1 

9 

2 

5. 

Διοικητικοί ΠΕ 

9 

9 

2 

6. 

Διοικητικοί ΤΕ 

3 

17 

4 

7. 

Διοικητικοί ΔΕ 

25 

24 

9 

8. 

Τεχνικός Ασφαλείας ΠΕ 

1 

9 

2 

9. 

Πολιτικοί Μηχ. ΠΕ 

7 

9 

2 

10. 

Μηχανολόγοι Μηχ. ΠΕ 

2 

9 

2 

11. 

Ηλεκτρολόγοι Μηχ. ΠΕ 

3 

9 

2 

12. 

Τοπογράφοι Μηχ. ΠΕ 

. 2 

9 

2 

13. 

Χημικοί Μηχανικοί ΠΕ 

2 

9 

2 

14. 

Χημικοί ΠΕ 

1 

9 

2 

15. 

Γεωλόγος ΠΕ 

1 

9 

2 

16. 

Τεχνολόγοι Πολ. Μηχ. ΤΕ 

4 

17 

4 

17. 

Τεχνολόγοι Μηχανολόγοι ΤΕ 

2 

17 

4 

18. 

Τεχν. Ηλεκτρολόγοι ΤΕ 

4 

17 

4 

19. 

Τεχν. Τοπογράφοι ΤΕ 

1 

17 

4 

20. 

Τεχν. Υγιειονολόγοι ΤΕ 

1 

17 

4 

21. 

Εργοδηγοί ΔΕ 

11 

23 

9 

22. 

Σχεδιαστές ΔΕ 

2 

24 

9 

23. 

Ηλεκτρολόγοι ΔΕ 

30 

24 

9 

24. 

Μηχανοτεχνίτες ΔΕ 
αυτοκινήτων 

2 

24 

9 

25. 

Ηλεκτροτεχνίτες ΔΕ 
αυτοκινήτων 

2 

24 

9 

26. 

Χειριστές Μηχ. Έργων ΔΕ 

5 

24 

9 

27. 

Μηχανουργοί 

1 

24 

9 

28. 

Οδηγοί Αυτοκινήτων ΔΕ 

25 

24 

9 

29. 

Τεχνίτες ΔΕ 

50 

24 

9 

30. 

Αρχιτεχνίτες ΔΕ 

4 

23 

9 

31. 

Προγραμματιστές Η/Υ 

2 

24 

9 

32. 

Κλητήρες ΥΕ 

1 

28 

16 

33. 

Καθαρίστριες ΥΕ 

3 

28 

16 

34. 

Καταμετρητές ΥΕ 

12 

26 

14 

35. 

Τεχν. Ελέγχου Υδρομέτρων 

2 

24 

9 

36. 

Εργάτες ΥΕ 

75 

28 

16 

37. 

Φύλακες ΥΕ 

24 

28 

16 

38. 

Τηλεφωνήτριες ΔΕ 

2 

24 

9 

39. 

Υδρονομείς 

3 

28 

16 

40. 

Αποθηκάριοι Δ.Ε. 

2 

24 

9 

41. 

Τεχνίτες - Καταμετρητές 

12 

24 

9 

42. 

Τεχνίτες - Υδρονομείς 

3 

24 

9 

43. 

Τεχνίτες - Δομικών 

9 

24 

9 


ΑΡΘΡΟ 14 

ΤΡΟΠΟ ΠΡΟΣΛΗΨΗΣ ΠΡΟΣΩΠΙΚΟΥ 
ΓΙΑ ΠΛΗΡΩΣΗ ΘΕΣΕΩΝ 

1. Η μεν πρόσληψη του Γενικού Διευθυντού και των Προϊσταμένων 
των Υπηρεσιών γίνεται από το Δ.Σ. της ΔΕΤΑΠ μετά από εισήγηση του 
Προέδρου του Δ.Σ. η δε πρόσληψη του λοιπού προσωπικού γίνεται από 
το Δ.Σ. ή από Επιτροπή που ορίζεται από αυτό ύστερα από εισήγηση του 
Διευθυντή Υπηρεσιών για την ανάγκη πλήρωσης των κενών θέσεων. 

2. Με απόφαση του Δ.Σ. καθορίζονται τα ακόλουθα: 

Το περιεχόμενο της προκήρυξης 

Ο τύπος της αίτησης του βιογραφικού σημειώματος και των απαι- 
τούμενων δικαιολογητικών που θα υποβάλλουν οι υποψήφιοι. 

Η μέθοδος στάθμισης των κατά περίπτωσςη ειδικών (απαραίτητων) 
και ιδιαίτερων (προαιρετικών) προσόντων των υποψηφίων. 

Επίσης αποφασίζεται αν η επιλογή θα γίνει από το Δ.Σ. ή από επι¬ 
τροπή. Σε περίπτωση που αποφασιστεί ότι θα γίνει από επιτροπή καθο¬ 
ρίζονται και τα μέλη. Η επιτροπή αποτελείται από πέντε μέλη εκ των 
οποίων τα δύο είναι μέλη του Δ.Σ. και το ένα Εκπρόσωπος των Εργαζο¬ 
μένων. Τα άλλα δύο μέλη είναι ο Γενικός Διευθυντής και ένας Προϊστά¬ 
μενος Υπηρεσίας. 

Η προκήρυξη των θέσεων δημοσιεύεται υποχρεωτικά στις ημερήσιες 
τοπικές εφημερίδες και όπου αλλού κριθεί σκόπιμο από το Δ.Σ. Οι υπο¬ 
ψήφιοι εντός της ζητούμενης προθεσμίας της προκήρυξης υποβάλλουν 
στην Γ ραμματεία της Γ ενικής Διεύθυνσης της ΔΕΤΑΠ τα καθοριζόμενα 
από το Δ.Σ. δικαιολογητικά. 

Η Επιτροπή συντάσσει τον πίνακα επιτυχίας και ο διορισμός γίνεται 
με την σειρά του πίνακα. 

3. Η πρόσληψη ενεργείται με απόφαση του Προέδρου της ΔΕΤΑΠ. 
Στην απόφαση πρόσληψης αναφέρονται όλα τα απαραίτητα προς τούτο 
στοιχεία και ειδικότερα το ονοματεπώνυμο του προσλαμβανόμενου και 
η ειδικότητα. 

Η απόφαση κοινοποιείται στους επιτυχόντες με έγγραφο στο οποίο 
αναφέρεται και η αποκλειστική προθεσμία μέσα στην οποία πρέπει να 
προσέλθουν για ανάληψη εργασίας. 

Η πρόσληψη ματαιώνεται στην περίπτωση που ο προσληφθείς δεν 
αποδέχεται αυτήν ρητώς ή στην περίπτωση που αδικαιολόγητα δεν πα¬ 
ρουσιαστεί στην εργασία του εντός της ταχθείσης προθεσμίας. Στην πε¬ 
ρίπτωση αυτή την θέση καταλαμβάνει με απόφαση του Δ.Σ., ο πρώτος 
αναπληρωματικός από τον πίνακα των επιτυχόντων. 

ΑΡΘΡΟ 15 

ΠΡΟΣΛΗΨΗ ΠΡΟΣΩΠΙΚΟΥ ΜΕ ΣΥΜΒΑΣΗ 
ΕΡΓΑΣΙΑΣ ΟΡΙΣΜΕΝΟΥ ΧΡΟΝΟΥ 

α. Έκτακτο είναι το προσωπικό που προσλαμβάνεται με σύμβαση 
ορισμένου χρόνου για την παροχή υπηρεσιών ή για την αντιμετώπιση 
εκτάκτων αναγκών. 

β. Η ανάγκη πρόσληψης εκτάκτου προσωπικού αποφασίζεται από το 
Δ.Σ. Η επιλογή, ο χρόνος απασχόλησής του και το ύψος των αποδοχών 
του γίνεται με απόφαση του Προέδρου του Δ.Σ. ύστερα από αιτιολογη¬ 
μένη εισήγηση του Γενικού Διευθυντή, οι δε αποδοχές δεν μπορεί να εί¬ 
ναι μικρότερες αυτών που καθορίζουν οι κλαδικές κατά ειδικότητα συμ¬ 
βάσεις. 

γ. Ο παρών Οργανισμός ισχύει και για το έκτακτο προσωπικό με 
εξαίρεση τα σχετικά με το μισθολόγιο και την εξέλιξη του προσωπικού 
προβλεπόμενα. 

ΑΡΘΡΟ 16 

ΠΡΟΣΟΝΤΑ ΠΡΟΣΛΗΨΗΣ - ΔΙΚΑΙΟΛΟΓΗΤΙΚΑ 

Για την πλήρωση των θέσεων απαιτούνται τα προβλεπόμενα ειδικά 
(υποχρεωτικά) και κατ’ εκτίμηση τα ιδιαίτερα (προαιρετικά) προσόντα, 
κατά ειδικότητα ως κατωτέρω: 

1. Γενικός Διευθυτής 

Ειδικά προσόντα: Πολιτικός Μηχανικός ή Μηχανολόγος Μηχανικός 
ή Οικονομολόγος πτυχιούχος πανεπιστημιακής εκπ/σης με προϋπηρε¬ 
σία σε υπεύθυνη θέση. 

Ιδιαίτερα προσόντα: Ειδικές σπουδές στην Διοίκηση Επιχειρήσεων 
γνώση μιας ξένης γλώσσας κατά προτίμηση Αγγλικής ή Γερμανικής 

και γνώσης μηχανοργάνωσης, προϋπηρεσία 10 ετών. 

Προϊστάμενοι Υπηρεσιών 
Προϊστάμενος Διοικητικών Υπηρεσιών 

Ειδικά Προσόντα: Πτυχίο ή δίπλωμα νομικής ή Πολιτικών ή Οικονο¬ 
μικών Επιστημών ή Διοίκησης Επιχειρήσεων ΑΕΙ της ημεδαπής ή πτυ¬ 
χίο ή δίπλωμα οικονομικού Πανεπιστημίου Αθηνών ή του Παντείου 
Πανεπιστημίου Κοινωνικών και Πολιτικών Επιστημών ή του Πανεπι¬ 
στημίου Πειραιώς ή Ανωτάτης Βιομηχανικής Σχολής Θεσσαλονίκης 
της ημεδαπής ή ισότιμο αντίστοιχης ειδικότητας σχολών της αλλοδα¬ 
πής. 

Αποδεικνυόμενη προϋπηρεσία. 

Ιδιαίτερα προσόντα: Μεταπτυχιακές σπουδές σε θέματα Διοίκησης 
Επιχειρήσεων γνώση μιας ξένης γλώσσας, κατά προτίμηση Αγγλικής. 
Εμπειρία 3 ετών τουλάχιστον 
β) Προϊστάμενος Οικονομικών Υπηρεσιών 

Ειδικά προσόντα: Πτυχίο Ανώτατης Οικονομικής σχολής. Αποδει- 
κνυόμενη προϋπηρεσία σε υπεύθυνη οικονομική θέση Επιχείρησης και 
δυνατότητα υπογραφής ισολογισμού της Επιχείρησης. 

Ιδιαίτερα προσόντα: Μεταπτυχιακές σπουδές σε θέματα χρηματοοι¬ 
κονομικής ανάλυσης. Γνώση μιας ξένης γλώσσας κατά προτίμηση Αγ¬ 
γλικής. 

Εμπειρία 3 ετών τουλάχιστον, 
γ) Προϊστάμενος Υπηρεσίας Εκμετάλλευσης 
Ειδικά προσόντα: Τα προσόντα που απαιτούνται για τον Προϊστά¬ 
μενο Διοικητικών Υπηρεσιών ή πτυχίο ΤΕΙ (κλάδου Λογιστών με τριετή 
τουλάχιστον προϋπηρεσία στο αυτά αντικείμενο). 

Ιδιαίτερα προσόντα: Ομοίως, 
δ) Προϊστάμενος Υπηρεσίας Ύδρευσης 

Ειδικά προσόντα: Πτυχίο Ανωτάτης Πολυτεχνικής σχολής με μία 
από τις ακόλουθες ειδικότητες: 
α) Πολιτικού Μηχανικού 
β) Μηχανολόγου ή Ηλεκτρολόγου Μηχανικού 
γ) Τοπογράφου Μηχανικού 

Αποδεικνυόμενη προϋπηρεσία σε μελέτη ή κατασκευή ή επίβλεψη έρ¬ 
γων ύδρευσης. 

Δημοτική 

Ιδιαίτερα προσόντα: Μεταπτυχιακές σπουδές στην Υδραυλική. 
Γνώση μιάς ξένης γλώσσας κατά προτίμηση Αγγλικής ή Γερμανικής 
και εμπειρία 3 ετών τουλάχιστον. 

ε) Προϊστάμενος Υπηρεσίας Αποχέτευσης 

Ειδικά προσόντα: Πτυχίο Ανωτάτης Πολυτεχνικής σχολής με μία 
από τις ακόλουθες ειδικότητες: 
α) Πολιτικού Μηχανικού 
β) Μηχανολόγου ή Ηλεκτρολόγου Μηχανικού 
γ) Τοπογράφου Μηχανικού 

Αποδεικνυόμενη προϋπηρεσία σε μελέτη ή κατασκευή ή επίβλεψη έρ¬ 
γων αποχέτευσης. 

Ιδιαίτερα προσόντα: Μεταπτυχιακές σπουδές σε έργα αποχέτευσης. 
Γνώση μιάς ξένης γλώσσας κατά προτίμηση Αγγλικής ή Γερμανικής 
και εμπειρία 3 ετών τουλάχιστον. 

3. Νομικός Σύμβουλος 

Ειδικά προσόντα: Δικηγόρος διορισμένος στο Εφετείο Πατρών. 
Ιδιαίτερα προσόντα: Γνώση μιας ξένης γλώσσας κατά προτίμηση 
Αγγλικής ή Γαλλικής ή Γερμανικής. 

4. Πληροφορικής Μηχανικών Η/Υ 

Ειδικά προσόντα: Πτυχίο ή δίπλωμα μηχανικών Η/Υ (ΗΑΚ- 
ϋ^/ΑΚΕ) ΑΕΙ της ημεδαπής ή ισότιμο αντίστοιχης ειδικότητας σχο¬ 
λών της αλλοδαπής. Σε περίπτωση που δεν είναι δυνατή η κάλυψη των 
θέσεων από υποψηφίους με τα ανωτέρω προσόντα επιτρέπεται ο διορι¬ 
σμός με πτυχίο ή δίπλωμα ΑΕΙ και επιπλέον τίτλο ή πιστοποιητικό 
σπουδών ΑΕΙ ή ΤΕΙ σε θέματα ΗΑΚϋΨΑΚΕ. 

Σε περίπτωση που δεν είναι δυνατή η κάλυψη της θέσης από υποψή¬ 
φιο με τίτλο ή πιστοποιητικό σπουδών ΑΕΙ ή ΤΕΙ επιτρέπεται ο διορι¬ 
σμός με πτυχίο ή δίπλωμα ΑΕΙ και σχετική εμπειρία. 

Αποδεικνυόμενη προϋπηρεσία σε θέματα μηχανοργάνωσης. 
Ιδιαίτερα προσόντα: Γνώση μιας ξένης γλώσσας και εμπειρία 3 ετών 
τουλάχιστον 

5. Διοικητικοί Πτυχιούχοι Πανεπιστημιακής Εκπαίδευσης 
Ειδικά προσόντα: Πτυχίο ή δίπλωμα νομικής πολιτικών ή οικονομι¬ 


κών επιστημών ή διοίκησης Επιχειρήσεων ΑΕΙ ή του Οικονομικού Πα¬ 
νεπιστημίου Αθηνών ή του Παντείου Πανεπιστημίου Κοινωνικών και 
Πολιτικών Επιστημών ή του Πανεπιστημίου Πειραιώς ή Ανωτάτης 
Βιομηχανικής Σχολής Θεσσαλονίκης ή ισότιμο αντίστοιχης ειδικότητας 
σχολών της αλλοδαπής. 

Ιδιαίτερα προσόντα: Αποδεικνυόμενη προϋπηρεσία και γνώση μιάς 
ξένης γλώσσας. 

6. Διοικητικοί Δευτεροβάθμιας Εκπαίδευσης 

Ειδικά προσόντα: Πτυχίο ή δίπλωμα διοικητικής Επιχείρησης ή λο¬ 
γιστικής ΤΕΙ. 

Ιδιαίτερα προσόντα: Αποδεικνυόμενη προϋπηρεσία και γνώση μιας 
ξένης γλώσσας. 

7. Διοικητικοί Δευτεροβάθμιας Εκπαίδευσης. 

Ειδικά προσόντα: Απολυτήριος τίτλος λυκείου γενικής κατεύθυνσης 
ή ενιαίου πολυκλαδικού λυκείου ή τεχνικού ή επαγγελματικού λυκείου ή 
εξαταξίου γυμνασίου ή τμήματα υπαλλήλων γραφείου (διοίκησης) ή 
τμήματος υπαλλήλων λογιστηρίου τεχνικού ή επαγγελματικού λυκείου 
ή τεχνικού - επαγγελματικού λυκείου ή κλάδου διοικητικών υπηρεσιών 
- γραμματέων ή κλάδου οικονομίας ενιαίου πολυκλαδικού λυκείου. 

Άριστη γνώση ελληνικής δακτυλογραφίας. 

Ιδιαίτερα προσόντα: Γνώση μιας ξένης γλώσσας. 

8. Τεχνικός Ασφαλείας Πανεπιστημιακής Εκπαίδευσης 

Ειδικά προσόντα: Πτυχίο Ανωτάτης Πολυτεχνικής με ειδικότητα 
Μηχανολόγου ή Ηλεκτρολόγου και εμπειρία σε θέματα Η/Μ εγκατα¬ 
στάσεων. 

Ιδιαίτερα προσόντα: Αποδεικνυόμενη εμπειρία ως τεχνικός Ασφα¬ 
λείας 2 ετών τουλάχιστον. 

9. Πολιτικοί Μηχανικοί Πανεπιστημιακής Εκπαίδευσης 

Ειδικά προσόντα: Πτυχίο Ανωτάτης Πολυτεχνικής με ειδικότητα 
Πολιτικού Μηχανικού. 

Ιδιαίτερα προσόντα: Αποδεικνυόμενη προϋπηρεσία 2 ετών σε μελέτη 
ή κατασκευή ή επίβλεψη έργων ύδρευσης ή αποχέτευσης. 

Γνώση μιάς ξένης γλώσσας. 

10. Μηχανολόγοι Μηχανικοί Πανεπιστημιακής Εκπαίδευσης 

Ειδικά προσόντα: Πτυχίο ανωτάτης Πολυτεχνικής με ειδικότητα μη¬ 
χανολόγου. 

Ιδιαίτερα προσόντα: Αποδεικνυόμενη προϋπηρεσία 2 ετών τουλάχι¬ 
στον σε έργα ύδρευσης ή αποχέτευσης. 

11. Ηλεκτρολόγοι Μηχανικοί Πανεπιστημιακής Εκπαίδευσης 

Ειδικά προσόντα: Πτυχίο ανωτάτης Πολυτεχνικής με ειδικότητα 

Ηλεκτρολόγου. 

Ιδιαίτερα προσόντα: Αποδεικνυόμενη προϋπηρεσία 2 ετών τουλάχι¬ 
στον σε έργα ύδρυσης ή αποχέτευσης. 

12. Τοπογράφοι Μηχανικοί Πανεπιστημιακής Εκπαίδευσης 

Δημοτική Επιχείρηση 

Ειδικά προσόντα: Πτυχίο ανωτάτης Πολυτεχνικής με ειδικότητα Το¬ 
πογράφου. 

Ιδιαίτερα προσόντα: Αποδεικνυόμενη προϋπηρεσία 2 ετών τουλάχι¬ 
στον σε έργα ύδρευσης ή αποχέτευσης. 

13. Χημικοί Μηχανικοί Πανεπιστημιακής Εκπαίδευσης 

Ειδικά προσόντα: Πτυχίο ανωτάτης Πολυτεχνικής με ειδικότητα 
Χημικού Μηχανικού. 

Ιδιαίτερα προσόντα: Αποδεικνυόμενη προϋπηρεσία 2 ετών τουλάχι¬ 
στον σε βιολογικό καθαρισμό ή μελέτη περιβάλλοντος. 

14. Χημικοί Πανεπιστημιακής Εκπαίδευσης 

Ειδικά προσόντα: Πτυχίο Πανεπιστημίου με ειδικότητα Χημικού. 

Ιδιαίτερα προσόντα: Αποδεικνυόμενη προϋπηρεσία 2 ετών τουλάχι¬ 
στον σε βιολογικό καθαρισμό ή μελέτη περιβάλλοντος. 

15. Τεχνολόγοι Μηχανικοί και Υγειονολόγοι 

Ειδικά προσόντα: Πτυχίο ή δίπλωμα ΤΕΙ κατά ειδικότητα. 

Ιδιαίτερα προσόντα: Αποδεικνυόμενη προϋπηρεσία 2 ετών τουλάχι¬ 
στον σε έργα ύδρευσης ή αποχέτευσης. 

16. Εργοδηγοί Δευτεροβάθμιας Εκπαίδευσης 

Ειδικά προσόντα: Απολυτήριο τίτλος ΔΕ με ειδικότητα υδραυλικής 
αποχέτευσης. 

Ιδιαίτερα προσόντα: Αποδεικνυόμενη προϋπηρεσία 2 ετών τουλάχι¬ 
στον, σε έργα ύδρευσης ή αποχέτευσης. 

17. Σχεδιαστές ΔΕ 

Ειδικά προσόντα: Απολυτήριος τίτλος Δευτεροβάθμιας εκπ/σης ειδι¬ 
κότητα Σχεδιαστού. 

Ιδιαίτερα προσόντα: Αποδεικνυόμενη προϋπηρεσία 2 ετών τουλάχι¬ 
στον σε έργα ύδρευσης ή αποχέτευσης. 

18. Ηλεκτρολόγοι ΔΕ 

Ειδικά προσόντα: Απολυτήριος τίτλος Δευτεροβάθμιας εκπ/σης ειδι¬ 
κότητα Ηλεκτρολόγου. 

Σε περίπτωση που δεν υπάρχουν υποψήφιοι με τίτλο Δευτ/μιας Εκπ/ 
σης αρκεί και εμπειρία με άδεια Ηλεκτρολόγου.· ' ' 

Ιδιαίτερα προσόντα: Αποδεικνυόμενη προϋπηρεσία 

19. Μηχανοτεχνίτες Αυτοκινήτων ΔΕ 

Ειδικά προσόντα: Απολυτήριος τίτλος ΔΕ με ειδικότητα μηχανοτε¬ 
χνίτης Αυτοκινήτων ΔΕ. 

Σε περίπτωση που δεν υπάρχουν υποψήφιοι με τίτλο Δευτ/μιας Εκπ/ 
σης αρκεί και εμπειρία με άδεια. 

Ιδιαίτερα προσόντα: Αποδεικνυόμενη προϋπηρεσία 

20. Ηλεκτροτεχνίτες Αυτοκινήτων ΔΕ 

Ειδικά προσόντα: Απολυτήριος τίτλος ΔΕ με ειδικότητα Ηλεκτροτε¬ 
χνίτου Αυτοκινήτων ΔΕ. 

Σε περίπτωση που δεν υπάρχουν υποψήφιοι με τίτλο Δευτ/μιας Εκπ/ 
σης αρκεί και εμπειρία με άδεια. 

Ιδιαίτερα προσόντα: Αποδεικνυόμενη προϋπηρεσία 

21. Χειριστές Μηχανημάτων Έργων ΔΕ 

Δημοτική Επιχείρηση 

Ειδικά προσόντα Απολυτήριος τίτλος Δευτεροβάθμιας Εκπ/σης με 
ειδικότητα χειριστής Μηχανημάτων Έργων. 

Σε περίπτωση που δεν υπάρχουν υποψήφιοι με απολυτήριο τίτλο ΔΕ 
αρκεί και εμπειρία με άδεια χειρισμού Μηχανημάτων Έργων. 

Ιδιαίτερα προσόντα: Αποδεικνυόμενη προϋπηρεσία 

22. Μηχανουργοί ΔΕ 

Ειδικά προσόντα Απολυτήριος τίτλος Δευτεροβάθμιας Εκπ/σης με 
ειδικότητα Μηχανουργού. 

Σε περίπτωση που δεν υπάρχουν υποψήφιοι με απολυτήριο τίτλο ΔΕ 
αρκεί και εμπειρία. 

Ιδιαίτερα προσόντα: Αποδεικνυόμενη Εκπαίδευση. 

23. Οδηγοί Αυτ/των ΔΕ 

Ειδικά προσόντα: Απολυτήριος τίτλος Δευτεροβάθμιας Εκπ/σης με 
ειδικότητα οδηγού. 

Σε περίπτωση που δεν υπάρχουν υποψήφιοι με απολυτήριο τίτλο ΔΕ 
αρκεί και εμπειρία με άδεια. 

Ιδιαίτερα προσόντα: Αποδεικνυόμενη προϋπηρεσία 

24. Τεχνίτες ΔΕ 

Ειδικά προσόντα: Απολυτήριος τίτλος Δευτεροβάθμιας Εκπ/σης Τε¬ 
χνικών Λυκείων και περιλαμβάνονται όλες οι ειδικότητες του δομικού 
τομέα. 

Σε περίπτωση που δεν υπάρχουν υποψήφιοι με απολυτήριο τίτλο ΔΕ 
αρκεί εμπειρία. 

Ιδιαίτερα προσόντα: Αποδεικνυόμενη προϋπηρεσία 

25. Αρχιτεχνίτες ΔΕ 

Ειδικά προσόντα: Απολυτήριος τίτλος Δευτεροβάθμιας Εκπ/σης τε¬ 
χνικής κατεύθυνσης και εμπειρία σε έργα ύδρευσης ή αποχέτευσης. Σε 
περίπτωση που δεν υπάρχουν υποψήφιοι με απολυτήριο τίτλο ΔΕ αρκεί 
και εμπειρία τουλάχιστον 10 ετών. 

26. Προγραμματιστές Η/Τ ΔΕ 

Ειδικά προσόντα: Απολυτήριος τίτλος ενιαίου πολυκλαδικού Λυκείου 
ή τεχνικού - επαγγελματικού Λυκείου ή τεχνικής - επαγγελματικής 
στολής ΔΕ με ειδικότητα προγραμματιστή Η/Τ. 

Σε περίπτωση που δεν καθίσταται δυνατή η κάλυψη των θέσεων από 
υποψηφίους με τα παραπάνω προσόντα επιτρέπεται ο διορισμός με προ¬ 
σόν απολυτήριο τίτλο λυκείου η εξαταξίου γυμνασίου ή ισότιμου σχο¬ 
λείου ανεξάρτητα από ειδικότητα και σχετική εμπειρία τουλάχιστον 
ετών ως προγραμματιστής Η/Τ. 

Ιδιαίτερα προσόντα: Αποδεικνυόμενη εμπειρία 

27. Κλητήρες, Θυρωροί, Καθαρίστριες, Καταμετρητές, Βοηθοί Τε¬ 
χνίτες, Εργάτες, Φύλακες, Τποχρεωτικής Εκπαίδευσης 

Ειδικά προσόντα: Απολυτήριος τίτλος υποχρεωτικής Εκπ/σης (δη¬ 
λαδή απολυτήριο τριταξίου γυμνασίου ή για υποψήφιους που έχουν απο¬ 
φοιτήσει μέχρι και το 1980 απολυτήριο δημοτικού σχολείου) ή απολυ¬ 
τήριος τίτλος κατώτερης τεχνικής σχολής του ΝΔ 580/70. 

28 Τηλεφωνήτρια/της: Ειδικά προσόντα. 

Απολυτήριος τίτλος λυκείου γενικής κατεύθυνσης 


Γνώση χειριστού Η/ϊ. 

ΛΟΙΠΑ-ΓΕΝΙΚΑ-Δ1ΚΑΙΟΛΟΓΗΤΙΚΑ 

Για την πρόσληψη και την κατάρτηση συμβάσεως εργασίας, για την 
κατάληψη οργανικής θέσεως, εκτός των ειδικών προσόντων που προ- 
βλέπονται απαιτείται η κατά θέση των ακόλουθων δικαιολογητικών: 
α. Αντίγραφο ποινικού Μητρώου τύπου Α 
β. Πιστοποιητικό στρατολογίας τύπου Α (για τους άνδρες) 
γ. Πιστοποιητικό Τγείας δια διορισμό 
δ. Πιστοποιητικό Εισαγγελίας ότι δεν διώκεται 
ε. Πιστοποιητικό γεννήσεως κα οικογενειακής κατάστασης. 

Τα παραπάνω δικαιολογητικά καταχωρούνται και αποτελούν στοι¬ 
χεία του ατομικού φακέλου του προσλαμβανόμενου. 

ΑΡΘΡΟ 17 

ΑΤΟΜΙΚΟΙ ΦΑΚΕΛΛΟΙ - 
ΕΚΘΕΣΕΙΣ ΠΡΟΣΩΠΙΚΟΤ 

1. Για κάθε εργαζόμενο τηρείται ατομικός φάκελλος που περιλαμβά¬ 
νει όλα τα αναγκαία στοιχεία που αφορούν στην εν γένει εργασιακή του 
κατάσταση και τις εκθέσεις αξιολόγησης. 

2. Για το περιεχόμενο των ατομικών φακέλλων, η τήρησή τους, ο τύ¬ 
πος και το περιεχόμενο των εκθέσεων αξιολόγησης του προσωπικού εκ- 
δίδεται σχετική απόφαση του Πρόεδρου του Δ.Σ. 

Τον Ιανουάριο κάθε χρόνου οι 

Προϊστάμενοι Τπηρεσιών συντάσσουν έκθεση αξιολόγησης των εργα¬ 
ζομένων. Πρώτος κριτής για το προσωπικό είναι ο Προϊστάμενος γρα¬ 
φείου και δεύτερος κριτής ο Προϊστάμενος Τπηρεσίας. 

Για τους υπεύθυνους των τμημάτων πρώτος κριτής είναι ο Προϊστά¬ 
μενος Τπηρεσίας και δεύτερος κριτής ο Διευθυντής Τπηρεσιών. 

Για τους Προϊσταμένους των Τπηρεσιών, πρώτος κριτής είναι ο Διευ¬ 
θυντής Τπηρεσιών και δεύτερος κριτής ο Πρόεδρος του Δ.Σ. 

Για τον Διευθυντή Τπηρεσιών κριτής είναι ο Πρόεδρος του Δ.Σ. 
Κάθε έκθεση ουσιαστικών προσόντων γνωστοποιείται υποχρεωτικά 
στον κρινόμενο εργαζόμενο, με την φροντίδα της υπηρεσίας διοικητικού 
μέσα σε δεκαπέντε (15) ημέρες από την πρωτοκόλλησή της και ο μι¬ 
σθωτός υπογράφει σχετικά αποδεικτικό παραλαβής. Μέσα σε δέκα (10) 
ημέρες από της γνωστοποιήσεως ο εργαζόμενος μπορεί να κάνει έν¬ 
σταση στο Δ.Σ. για διόρθωση της έκθεσης, για μεροληψία Προϊσταμέ¬ 
νου και για ανακριβή γεγονότα. 

Η ένσταση κατατίθεται στην υπηρεσία, φωτοτυπία της ένστασης πα- 
ραδίδεται με την φροντίδα της υπηρεσίας στους Προϊσταμένους κριτές, 
των οποίων η βαθμολόγηση αμφισβητείται, οι οποίοι υποχρεούνται 
μέσα σε δέκα (10) ημέρες από την λήψη της να παραδώσουν ειδικό ση¬ 
μείωμα, στο οποίο με συγκεκριμένα αποδεικτικά στοιχεία απαντούν 
στους ισχυρισμούς του μισθωτού και να δικαιολογούν την αμφισβητού¬ 
μενη βαθμολογία. 

Η υπηρεσία προσωπικού διαβιβάζει την ένσταση μαζί με το ειδικό 
σημείωμα στο Δ.Σ. το οποίο αποφασίζει για την ένσταση μέσα σε τρεις 
(3) το πολύ μήνες. 

ΑΡΘΡΟ 18 

ΤΟΠΟΘΕΤΗΣΗ - ΑΠΟΣΠΑΣΗ - ΜΕΤΑΚΙΝΗΣΗ - 
ΜΕΤΑΤΑΞΗ ΠΡΟΣΩΠΙΚΟΤ 

1. Η τοποθέτηση του προσωπικού στις προς πλήρωση κενές θέσεις 
γίνεται με απόφαση του Γενικού Διευθυντού. 

2. Η απόσπαση του προσωπικού, από μία υπηρεσία σε άλλη, επιτρέ¬ 
πεται μόνο για κάλυψη υπηρεσιακών αναγκών. Η απόσπαση ενεργείται 
με απόφαση του Γ ενικού Διευθυντή. Ο αποσπασμένος λαμβάνει τις απο¬ 
δοχές της θέσης στην οποία αποσπάται εφόσον είναι ίσες ή ανωτέρες από 
τις αποδοχές της θέσης από την οποία αποσπάται. 

3. Απλή μετακίνηση του προσωπικού σε άλλη θέση, της αυτής Τπη¬ 
ρεσίας, που απαιτούνται τα ίδια προσόντα γίνεται με απόφαση του Προϊ¬ 
σταμένου της αρμόδιας Τπηρεσίας. 

4. Η μεταβολή του κλάδου, της ειδικότητας ή της κατηγορίας στην 
οποία ανήκει ο εργαζόμενος (μετάταξη) γίνεται από το Δ.Σ. ύστερα από 
αίτηση του ενδιαφερομένου, εφόσον υπάρχει κενή θέση και ο μετατασσό¬ 
μενος έχει τα απαιτούμενα για αυτήν προσόντα. Ο μετατασσόμενος κα¬ 
τατάσσεται στο εισαγωγικκό κλιμάκιο του κλάδου, της ειδικότητας και 
της κατηγορίας που μετατάσσεται. Σε περίπτωση που κατέχει ανώτερο 

μισθολογικό κλιμάκιο από το εισαγωγικό της νέας του θέσης κατατάσ¬ 
σεται στο κατεχόμενο αυτό μισθολογικό κλιμάκιο. 

ΑΡΘΡΟ 19 

ΜΕΤΑΤΑΞΗ ΤΠΗΡΕΤΟΤΝΤΟΣ ΜΟΝΙΜΟΥ 
ΠΡΟΣΩΠΙΚΟΥ ΔΗΜΟΥ ΠΑΤΡΑΣ 

1. Το τακτικό διαβαθμισμένο προσωπικό του Δήμου Πατρέων που 
υπηρετεί σε υπηρεσίες ύδρευσης και αποχέτευσης, μπορεί, με αίτησή του 
και ύστερα από απόφαση του Υπηρεσιακού Συμβουλίου της Νομαρχίας 
Αχαΐας να μετατάσσεται, με τις θέσεις που κατέχει, στην Επιχείρηση, 
διεπομένο από τις εκάστοτε ισχύουσες διατάξεις για το προσωπικό αυτό 
των Ο.Τ.Α. 

ΑΡΘΡΟ 20 

ΑΠΟΛΥΣΗ - ΛΥΣΗ ΕΡΓΑΣΙΑΚΗΣ ΣΧΕΣΕΩΣ 

Η σύμβαση εργασίας των εργαζομένων στην ΔΕΥΑΠ λύεται: 

με καταγγελία της σύμβασης εργασίας εκ μέρους του εργαζομέ¬ 
νου. » 

αυτοδίκαια, με την συμπλήρωση των προϋποθέσεων συνταξιοδότη- 
σης που ο νόμος ορίζει. 

με το θάνατο του εργαζομένου. 

με την αδικαιολόγητη ή αυθαίρετη απουσία του εργαζόμενου από την 
εργασία του πέραν των πέντε (5) ημερών. Στην περίπτωση αυτή, θεω¬ 
ρείται ότι η σύμβαση λύεται με υπαιτιότητα του εργαζομένου. Η αδι¬ 
καιολόγητη και αυθαίρετη απουσία, έστω και μικρότερη από πέντε ημέ¬ 
ρες, που γίνεται όμως κατ’ επανάληψη, μπορεί να θεωρηθεί βασικός λό¬ 
γος για καταγγελία της σύμβασης εργασίας από την Επιχείρηση. 

με καταγγελία της σύμβασης εργασίας από την Επιχείρηση. 

Η καταγγελία της σύμβασης εκ μέρους του εργαζόμενου ή της Επι¬ 
χείρησης γίνεται σύμφωνα με τις διατάξεις της κείμενης νομοθεσίας και 
σύμφωνα με τους όρους που προβλέπονται από την ατομική σύμβαση 
εργασίας. 

Η απόλυση ενεργείται με απόφαση του Προέδρου του Δ.Σ. της 
ΔΕΥΑΠ και γνωστοποιείται στο Δ.Σ. 

ΑΡΘΡΟ 21 

ΕΝΤΑΞΗ ΠΡΟΣΩΠΙΚΟΥ Ι.Δ. ΟΡΙΣΜΕΝΟΥ 
ΧΡΟΝΟΥ 

1. Το προσωπικό που υπηρετεί με σχέση εργασίας ιδιωτικού δικαίου 
ορισμένου χρόνου στην ΔΕΥΑΠ εφόσον κριθεί κατάλληλο από το Δ.Σ., 
ύστερα από εισήγηση του Γενικού Διευθυντή και υπάρχουν κενές οργα¬ 
νικές θέσεις τις καταλαμβάνει και η σχέση του μετατρέπεται σε αορίστου 
χρόνου. 

2. Για να μπορεί να μετατραπεί η σύμβαση ορισμένου χρόνου σε αόρι¬ 
στης διάρκειας, εκτός των οριζομένων στην παρ. 1, ο εργαζόμενος πρέ¬ 
πει: 

α) να έχει συμπληρώσει υπηρεσία ενός (1) τουλάχιστον έτους 

β) να κατέχει τα προβλεπόμενα προσόντα της θέσης που πρόκειται να 
καταλάβει. 

ΑΡΘΡΟ 22 

ΜΙΣΘΟΛΟΓΙΚΗ ΚΑΤΑΤΑΞΗ - ΕΞΕΛΙΞΗ - 
ΑΠΟΔΟΧΕΣ ΠΡΟΣΩΠΙΚΟΥ 

1. Το προσωπικό της ΔΕΥΑΠ αμοίβεται όπως ορίζει ο Ο.Ε.Υ. αυ¬ 
τός. 

2. Το προσωπικό με σχέση εργασίας Ιδιωτικού δικαίου αορίστου χρό¬ 
νου του Δήμου Πάτρας που μετατάχθηκε στην ΔΕΥΑΠ αμοίβεται με 
τον τρόπο που αμοιβόταν στον Δήμο. Το προσωπικό αυτό έχει το δικαί¬ 
ωμα μια φορά να επιλέξει να αμοίβεται με τον Ο.Ε.Υ. 

3. Το τακτικό προσωπικό της ΔΕΥΑΠ εντάσσεται στο εισαγωγικό 
μισθολογικό κλιμάκιο της θέσης ή της ειδικότητας του άρθρου... 13..του 
Ο.Ε.Υ. αυτού για την οποία προσλαμβάνεται. 

4. Τα μισθολογικά κλιμάκια των εργαζομένων στην ΔΕΥΑΠ ορίζο¬ 
νται σε 28. Στα μισθολογικά κλιμάκια αυτά (αντιστοιχεί ο ακόλουθος 
μηνιαίος βασικός μισθός. Στο μισθολογικό κλιμάκιο 28, δραχμές τριά¬ 
ντα έξι χιλιάδες (36.000). Στο κάθε επόμενο μισθολογικό κλιμάκιο ο 
ανωτέρω βασικός μισθός προσαυξάνεται κατά σταθερό ποσό δύο χιλιά¬ 
δων δραχμών (2.000) έναντι του προηγουμένου, έτσι ώστε το Ιο μισθο- 
λογικό κλιμάκιο να διαμορφώνει μηνιαίο βασικό μισθό ενεννήντα χιλιά¬ 
δες δραχμές (90.000). 


5. Αν το Σωματείο που εκπροσωπεί τους εργαζόμενους στη ΔΕΥΑΠ 
ζητήσει την υπογραφή Συλλογικής Σύμβασης Εργασίας αυτή υπογρά¬ 
φεται όπως η εργατική νομοθεσία ορίζει. 

6. Οι μισθολογικές εξελίξεις ενεργούνται εκάστοτε, μόνον κατά ένα 
μισθολογικό κλιμάκιο μετά από πραγματική υπηρεσία δύο (2) ετών και 
μέχρι του ανωτέρου καταληκτικού μισθολογικού κλιμακίου της ειδικό¬ 
τητας ή θέσης του εργαζομένου ανάλογα με τον χρόνο υπηρεσίας. Για 
την χορήγηση μισθολογικού κλιμακίου λαμβάνεται υπόψη η προϋπηρε¬ 
σία στο Δήμο Πατρέων και τυχόν προϋπηρεσία σε άλλον Εργοδότη που 
αποδεικνύεται από ασφαλιστικούς φορείς με την προϋπόθεση ότι απαι¬ 
τήθηκε ως προσόν διορισμού. 

7. Επίδομά χρόνου υπηρεσίας (χρονοεπίδομα) ορίζεται σε ποσοστό 
4% με την συμπλήρωση ενός (1) έτους υπηρεσίας, προσαυξανόμενο στη 
συνέχεια ανά διετία από τη χορήγηση του ποσοστού αυτού και για δεκα- 
τέσσερες διετίες κατά 4 ποσοστιαίες μονάδες και μέχρι συνολικού ποσο¬ 
στού 60%. Το ποσοστό αυτό υπολογίζεται στο βασικό μισθό του μισθο- 
λογικού κλιμακίου που έχει κάθε φορά ο υπάλληλος. 

8. Το επίδομα μεταπτυχικαών σπουδών ορίζεται σε ποσοστό 5% επί 
του εκάστοτε βασικού μισθού, για τους κατόχους ειδικού μεταπτυχια¬ 
κού διπλώματος για κάθε έτος φοίτησης και μέχρι ποσοστού 15%. Για 
τους κατόχους διδακτορικού διπλώματος ορίζεται σε ποσοστό 20% επί 
του εκάστοτε βασικού μισθού. 

9. Τα δώρα Χριστουγέννων-Πάσχα και το επίδομα αδείας υπολογί¬ 
ζονται πάνω στο σύνολο των μηνιαίων αποδοχών του κάθε εργαζομέ¬ 
νου. 

10. Καταβάλλονται τα παρακάτω επιδόματα μετά από απόφαση του 
Δ.Σ. της ΔΕΥΑΠ: 

α. Επίδομα θέσης μέχρι 40% στον Γενικό Διευθυντή μέχρι 30% 
στους Προϊσταμένους Υπηρεσιών και μέχρι 10% στους υπεύθυνους 
γραφείων. 

β. Επίδομα υπευθυνότητας στον Γενικό Διευθυντή σε ποσοστό μέχρι 

20 %. 

γ. Επίδομα διαχειριστικών λαθών 10% σε όσους διαχειρίζονται χρή¬ 
ματα. 

δ. Επίδομα 15% σε όσους κατά κύριο λόγο απασχολούνται σε Η/Υ. 

ε. Προσαύξηση μέχρι 20% στο προσωπικό της ΔΕΥΑΠ. 

στ. Επίδομα ισολογισμού σε προσωπικό της Οικονομικής Υπηρεσίας 
που κλείνουν Οικ. Χρήση όπως προβλέπεται από τον Κ.Φ.Σ. 

Τα ανωτέρω επιδόματα υπολογίζονται στα ποσά των μισθών που 
λαμβάνονται υπόψη για την χορήγηση της Α.Τ.Α. 

11. Τα επιδόματα οικογενειακών βαρών α) γάμου β) τέκνων κατα¬ 
βάλλονται σε ποσοστά όπως στους μόνιμους υπαλλήλους των ΟΤΑ υπο¬ 
λογιζόμενα επί του 13ου μισθολογικού κλιμακίου του παρόντος Ο.Ε.Υ. 

12. Η ΑΤΑ καταβάλλεται όπως ορίζεται κάθε φορά για τους υπαλ¬ 
λήλους των Ο.Τ.Α., με την επιφύλαξη της εκάστοτε νομοθετικής ρύθμι- 
σης. 

13. Σε υπαλλήλους που ανατίθεται, με απόφαση του Γενικού Διευθυ¬ 
ντή καθήκοντα αυξημένης ευθύνης λόγω της φύσης της εργασίας για 
συγκεκριμένες περιπτώσεις ή λόγω ειδικής εργασίας πέρα από τα συ¬ 
νήθη καθήκοντά τους, καταβάλλεται ειδική αποζημίωση που ανέρχεται 
για κάθε μέρα αυξημένης ευθύνης ή για καθήκοντα πέρα από τα συνήθη 
μέχρι του ποσού 10.000 δραχμών και σε καμιά περίπτωση δεν μπορεί 
να υπερβεί κατά μήνα το σύνολο των μηνιαίων αποδοχών του εργαζόμε¬ 
νου. Η παραπάνω απόφαση του Γεν. Διευθυντού εγκρίνεται από τον 
Πρόεδρο του Δ.Σ. 

14. Το Δ.Σ. της ΔΕΥΑΠ με απόφασή του, δύναται να χορηγεί μία 
φορά το χρόνο σε όλο το προσωπικό χρηματικό ποσόν ως «πριμ» εφόσον 
τα οικονομικά της Επιχείρησης παρουσιάζουν θετικό αποτέλεσμα. Το 
ύψος του ποσού θα καθορίζεται με την ίδια απόφαση. 

15. Το μόνιμο-αποσπασμένο από το Δήμο Πατρέων, προσωπικό στο 
διάστημα της αποσπάσεώς του στη ΔΕΥΑΠ, αμοίβεται και διέπεται για 
όλες τις υπηρεσικές μεταβολές και δικαιώματα από τις εκάστοτε ειδικές 
για το προσωπικό των Ο.Τ.Α. διατάξεις. 

ΑΡΘΡΟ 23 

ΥΠΕΡΩΡΙΑΚΗ ΑΠΑΣΧΟΛΗΣΗ 

1. Η υπερωριακή απασχόληση επιτρέπεται για αντιμετώπιση έκτα¬ 
κτων και επειγουσών αναγκών, εφαρμοζομένων των εκάστοτε ισχυου- 
σών διατάξεων της νομοθεσίας. 

2. Η υπερωριακή απασχόληση αποφασίζεται από το Δ.Σ. με αιτιολο¬ 
γημένη απόφασή του. 

3. Στο προσωπικό της ΔΕΥΑΠ που θα απασχοληθεί υπερωριακά, 
Κυριακές, αργίες κ.λπ., καθορίζεται υπερωριακή εργασία σύμφωνα με 
αυτά που ισχύουν ή δε ωριαία αποζημίωση υπολογίζεται επί του σύνο- 
λου των αποδοχών τους. 

ΑΡΘΡΟ 24 
ΠΑΡΟΧΕΣ ΕΙΔΩΝ 

1. Το μόνιμο προσωπικό που έχει αποσπασθεί στη Επιχείρηση από 
τον Δήμο Πατρέων εφόσον δικαιούται παροχές σε είδος, σύμφωνα με 
αυτά που ισχύουν για τους μόνιμους δημοτικούς υπαλλήλους, δίδονται 
οι παροχές αυτές. 

2. Στο Ι.Δ. προσωπικό χορηγούνται ετησίως και σε δύο περιόδους 
(θερινή-χειμερινή) τα προβλεπόμενα στις ΕΣΣΕ των Ο.Τ.Α., είδη. Τα 
είδη μπορούν να αλλάξουν σε συμφωνία με την συνδικαλιστική οργά¬ 
νωση των εργαζομένων. 

3. Το Διοικητικό Συμβούλιο με απόφασή του και ύστερα" από έγ¬ 
γραφη συγκατάθεση της συνδικ. οργάνωσης των εργαζομένων, μπορεί 
να χορηγεί στο προσωπικό της Επιχείρησης αντί των εκάστοτε προβλε- 
πομένων παροχών σε είδος, επίδομα στολής, το ύψος του οποίου καθορί¬ 
ζεται με την ίδια απόφαση. Στην περίπτωση αυτή το προσωπικό που 
αναφέρεται στις παρ. 1 και 2 δεν δικαιούται άλλες παροχές. 

4. Δεν δικαιούνται ειδών ή επιδόματος όσοι εκ του προσωπικού απα¬ 
σχολούνται στα γραφεία της Επιχείρησης. 

ΑΡΘΡΟ 25 

ΧΡΟΝΟΣ ΕΡΓΑΣΙΑΣ - ΑΡΓΙΕΣ 

1. Η διάρκεια του χρόνου εργασίας του προσωπικού της ΔΕΤΑΠ εί¬ 
ναι 37,5 ώρες σε εβδομάδα 5 ημερών. 

2. Οι μέρες αργιών εξαιρέσιμων είναι εκείνες που ισχύουν για το προ¬ 
σωπικό του Ο.Τ.Α. 

3. Το προσωπικό που θα απασχοληθεί κατά τις αργίες και εξαιρέσι¬ 
μες, εφόσον η μη απασχόληση δεν οφείλεται σε αυτούς λαμβάνουν για 
κάθε αργία ή εξαιρέσιμη ημέρα ποσό ίσο με το ημερομίσθιό τους, δίχως 
άλλη προσαύξηση. Τα ανωτέρω δεν ισχύουν για τις Κυριακές. 

ΑΡΘΡΟ 26 

ΚΩΛΥΜΑΤΑ ΠΑΡΟΧΗΣ ΕΡΓΑΣΙΑΣ 

1. Αποδοχές δεν οφείλονται στον εργαζόμενο για υπηρεσία που δεν 
παρασχέθηκε καθόλου ή εν μέρει από υπαιτιότητά του. 

2. Ο εργαζόμενος διατηρεί την αξίωση και τις αποδοχές, αν κωλύε¬ 
ται να εργαστεί για σπουδαίο λόγο, που δεν οφείλεται σε υπαιτιότητά 
του. 

3. Ο χρόνος, για τον οποίο διατηρείται η κατά την προηγούμενη πα¬ 
ράγραφο αξίωση αποδοχών δεν μπορεί να υπερβεί το μήνα για κάθε 
ημερολογιακό έτος, μετά την πρόσληψη, ή τον μισό μήνα σε κάθε άλλη 
περίπτωση. 

4. Ο χρόνος διάρκειας του κωλύματος υπολογίζεται είτε εφάπαξ είτε 
σε περισσότερα διαστήματα μικρότερης χρονικής διάρκειας. 

5. Οποιοδήποτε ποσό, το οποίο ο εργαζόμενος δικαιούται να λάβει 
κατά την διάρκεια του κωλύματος, λόγω υποχρεωτικής από το νόμο 
ασφάλισης, εκπίπτεται από τις οφειλόμενες αποδοχές. 

Αναγγελία κωλύματος 

1. Ο εργαζόμενος υποχρεούται να αναγγείλει αμέσως στην υπηρεσία 
κάθε κώλυμα για παροχή εργασίας. 

2. Αν το κώλυμα οφείλεται σε ασθένειά του, υποχρεούται να προσκο¬ 
μίσει στην υπηρεσία βεβαίωση, που εκδίδεται από γιατρό του οικείου 
ασφαλιστικού οργανισμού σύμφωνα με τις κείμενες γι’ αυτόν διατάξεις, 
στην οποία θα πιστοποιείται η ανικανότητα για εργασία καθώς και η πι- 
θανή διάρκειά της. 

Διαδικασία περικοπής αποδοχών 

Κάθε φορά που δεν οφείλονται αποδοχές, η περικοπή αυτών ενεργεί- 
ται με πράξη του εντεταλμένου την εκκαθάριση και πληρωμή των δαπα¬ 
νών που ειδοποιείται σχετικά, από τον Προϊστάμενο της Υπηρεσίας. Η 
πράξη αυτή ανακοινώνεται με απόδειξη στον ενδιαφερόμενο. 

ΑΡΘΡΟ 27 
ΑΔΕΙΕΣ 

α. Κανονική άδεια 

1. Ο εργαζόμενος, μετά την συμπλήρωση δώδεκα μηνών (βασικός 
μισθός) συνεχούς απασχόλησης στην ΔΕΥΑΠ, δικαιούται για κάθε ημε¬ 


ρολογιακό έτος, κανονική άδεια απουσίας με πλήρες αποδοχές είκοσι 
τέσσερις (24) εργάσιμες ημέρες και αν εφαρμόζεται σύστημα πενθήμε¬ 
ρης εβδομάδος εργασίας είκοσι (20) εργάσιμες ημέρες, χωρίς να υπολο¬ 
γίζεται σε αυτές ημέρα της εβδομάδας κατά την οποία δεν απασχολείται 
λόγω του εφαρμοζόμενου συστήματος εργασίας. 

2. Η άδεια αυτή επαυξάνεται κατά μία εργάσιμη ημέρα για κάθε έτος 
απασχόλησης επιπλέον του βασικού χρόνου και μέχρι είκοσι έξι (26) ερ¬ 
γάσιμες ημέρες και για μισθωτούς με σύστημα πενθήμερης εβδομάδας 
εργασίας μέχρι είκοσι δύο (22) εργάσιμες ημέρες. 

3. Η υπηρεσία στην οποία ανήκει ο μισθωτός χορηγεί υποχρεωτικά 
την κανονική άδεια που δικαιούται για κάθε ημερολογιακό έτος και σε 
περίπτωση που ο μισθωτός δεν την έχει ζητήσει. Η λήψη της αδείας εί¬ 
ναι υποχρεωτική για το μισθωτό. Η μη χορήγηση, ο περιορισμός ή (ανά¬ 
κληση της κανονικής άδειας επιτρέπεται μόνο για την αντιμετώπιση 
εκτάκτων ή εξαιρετικών υπηρεσιακών αναγκών. 

4. Ο μισθωτός δικαιούται αποζημίωση, αν δεν του χορηγηθεί για 
οποιοδήποτε λόγο η κανονική που δικαιούται για κάθε έτος. Η ΔΕΥΑΠ 
καταβάλλει στον εργαζόμενο ως αποζημίωση τις (αντίστοιχες αποδοχές 
των ημερών άδειας που δεν χορηγήθηκαν προσαυξημένες κατά 100%. 

5. Αν λυθεί η σχέση εργασίας με οποιοδήποτε τρόπο ο εργαζόμενος 
δικαιούται τις αποδοχές τις οποίες θα έπαιρνε .αν του εχορηγείτο η 
άδεια. 

β. Άδειες για μεταγγίσεις αίματος 

Εργαζόμενοι της Επιχείρησης, οι οποίοι πάσχουν ή έχουν παιδιά που 
πάσχουν από νόσημα, το οποίο απαιτεί τακτικές μεταγγίσεις αίματος 
δικαιούνται έως είκοσι δύο (22) εργάσιμες ημέρες το χρόνο επιπλέον κα¬ 
νονική άδεια. 

γ. Άδειες κύησης και τοκετού 

1. Στις έγκυες εργαζόμενες στην Επιχείρηση χορηγείται από τον Γε¬ 
νικό Διευθυντή άδεια με πλήρη αποδοχές διάρκειας τεσσάρων μηνών 
ύστερα από προσκόμιση του πιστοποιητικού εγκυμοσύνης από τον αρμό¬ 
διο ασφαλιστικό φορέα. Η άδεια εγκυμοσύνης χορηγείται σύμφωνα με 
την θέληση της εγκύου σαράντα πέντε (45) έως εξήντα (60) ημέρες πριν 
από την πιθανή ημέρα τοκετού. Σε καμιά περίπτωση όμως το διάστημα 
μετά τον τοκετό δεν μπορεί να είναι μεγαλύτερο από 7 5 ημέρες. Σε περί¬ 
πτωση που το παιδί γεννηθεί νεκρό ή πεθάνει μετά τον τοκετό η άδεια 
λήγει είκοσι (20) ημέρες μετά τον τοκετό ή του θανάτου του παιδιού. 

2. Οι μητέρες εργαζόμενες στην Επιχείρηση δικαιούνται άδεια μη¬ 
τρότητας, για τα δύο πρώτα χρόνια από το τοκετό δύο (2) ώρες την 
ημέρα για τα άλλα δύο χρόνια μία (1) ώρα την ημέρα. 

γ. Γονική άδεια και άλλες διευκολύνσεις 

Στους εργαζόμενους στην Επιχείρηση με οικογενειακές υποχρεώσεις 
εφαρμόζονται ως προς την γονική άδεια ανατροφής ή άλλες διευκολύν¬ 
σεις οι διατάξεις του Ν. 1483/1984. 

ε. Άδεια χωρίς αποδοχές 

Σε εξαιρετικές περιπτώσεις και εφόσον οι ανάγκες της Επιχείρησης 
το επιτρέπουν μπορεί ο Γενικός Διευθυντής, ύστερα απι γνώμη του αρ¬ 
μόδιου Προϊσταμένου να χορηγεί άδεια χωρίς αποδοχές διάρκειας μέχρι 
δέκα (10) εργάσιμες ημέρες μετά από γραπτή αίτηση του εργαζόμενου. 
Σε περίπτωση άρνησης του Γ ενικού Διευθυντή ο εργαζόμενος ζητάει την 
άδεια από τον Πρόεδρο του Δ.Σ. Για διάστημα πέρα των δέκα ημερών 
και για σοβαρούς λόγους μπορεί να χορηγήσει το Δ.Σ. με απόφασή του. 

στ. Ειδική άδεια εξετάσεων 

1. Στους φοιτητές ανωτάτων εκπαιδευτικών ιδρυμάτων, μαθητές 
σπουδαστές Τ.Ε.Ι. και φοιτητές, προπτυχιακούς και μεταπτυχιακούς 
χορηγείται κατά έτος ειδική άδεια εξετάσεων με αποδοχές, επιπλέον 
της τυχόν δικαιούμενης κανονικής άδειου; με αποδοχές. 

2. Η διάρκεια της άδειοις αυτής ορίζεται σε δεκατέσσερις (14) εργάσι¬ 
μες ημέρες συνεχής ή διακεκομμένης και χορηγείται υποχρεωτικά κατά 
την εξεταστική περίοδο. Η συμμετοχή στις εξετάσεις αποδεικνύεται με 
βεβαίωση της οικίας σχολής. 

ζ. Άλλες ειδικές άδειες 

1. Στους συνδικαλιστές χορηγείται άδεια απουσίιχς με αποδοχές σύμ¬ 
φωνα με τις διατάξεις του Ν. 1264/82 άρθρο 17. 

2. Σε περίπτωση γάμου έξι (6) ημερών με αποδοχές ύστερα από από¬ 
φαση του Γενικού Διευθυντή. 

3. Σε περίπτωση θανάτου συγγενούς μέχρι και 2ου βαθμού τρεις (3) 
ημέρες με αποδοχές από τον Γενικό Διευθυντή. 

4. Σε περίπτωση τοκετού συζύγου εργαζόμενου τρεις (3) ημέρες με 
αποδοχές από τον Γενικό Διευθυντή. 

5. Στην ονομαστική εορτή του εργαζόμενου μία ημέρα με αποδοχές 
από τον Γενικό Διευθυντή. 

6. Ολιγόωρες άδειες απουσίας κατά την διάρκεια της εργασίας μπο¬ 
ρεί να χορηγήσει ο Προϊστάμενος της Υπηρεσίας που ανήκει ο εργαζό¬ 
μενος για σοβαρούς λόγους, κατά την κρίση του. 

7. Τέλος μπορεί να χορηγούνται στους εργαζόμενους εκπαιδευτικές 
άδειες για την επιμόρφωση των εργαζομένων. Η χορήγηση εκπαιδευτι¬ 
κής άδειας και οι όροι με τους οποίους γίνεται καθορίζεται με απόφαση 
του Δ.Σ. μετά από σχετική εισήγηση του Γενικού Διευθυντή και γνώμη 
των Προϊσταμένων. Σε περίπτωση που ο εργαζόμενος υπερβεί αδικαιο¬ 
λόγητα την διάρκεια των ανωτέρω αδειών, ο εργαζόμενος θεωρείται ότι 
απουσιάζει αδικαιολόγητα οπότε έχουν εφαρμογή οι διατάξεις του πα¬ 
ρόντα Ο.Ε.Υ. 

ΑΡΘΡΟ 28 

ΑΠΟΖΗΜΙΩΣΗ ΛΟΓΩ ΑΠΟΛΥΣΗΣ - 

ΚΑΤΑΓΓΕΛΙΑΣ ΤΗΣ ΣΥΜΒΑΣΗΣ ΑΠΟ ΤΗΝ ΥΠΗΡΕΣΙΑ - 
ΠΑΡΑΙΤΗΣΗ 

1. Η αποζημίωση λόγω απόλυσης ή καταγγελίας της σύμβασης ερ¬ 
γασίας ή αποχώρησης από την υπηρεσία καθορίζεται ως εξής: 

α. Για το προσωπικό της Επιχείρησης που έχει συνεχή υπηρεσία από 
2 μήνες μέχρι ένα έτος οι αποδοχές ενός μήνα, από 1 έτος συμπληρω¬ 
μένο μέχρι 4 έτη 2 μήνες, 4 έτη συμπληρωμένα μέχρι 6 έτη 3 μήνες, 6 
έτη συμπληρωμένα μέχρι 8 έτη, 4 μήνες, 8 έτη συμπληρωμένα μέχρι 
10 έτη 6 μήνες. 

β. Για κάθε συμπληρωμένο έτος υπηρεσίας μετά τα δέκα και μέχρι 
τριάντα έτη η πιο πάνω αποζημίωση προσαυξάνεται με το ποσό των 
αποδοχών ενός μήνα για κάθε επιπλέον έτος. 

2. Ο υπολογισμός της αποζημίωσης γίνεται με βάσει τις τακτικές 
αποδοχές του τελευταίου μήνα με καθεστώς πλήρους απασχόλησης. 
Κατά τον υπολογισμό της αποζημίωσης οι μηνιαίες αποδοχές δεν λαμ- 
βάνονται υπόψη κατά το ποσό που υπερβαίνουν το οκταπλάσιο του ημε¬ 
ρομισθίου (ανειδίκευτου εργάτη πολλαπλασιαζόμενο με τον αριθμό τριά¬ 
ντα (30). 

3.. Το προσωπικό που συμπληρώνει τις προϋποθέσεις για τη λήψη 
πλήρους σύνταξης γήρατος μπορεί να αποχωρεί από την υπηρεσία λαμ- 
βάνοντας τα επικουρικά ασφαλισμένο το 40% και το μη επικουρικά 
ασφαλισμένο το 50% της αποζημίωσης που ορίζεται στην παρ. 1 του 
άρθρου αυτού. 

4. Αν η σύμβαση εργασίας διήρκεσε πάνω από ένα έτος και λυθεί με 
το θάνατο του εργαζομένου καταβάλλεται στους κατά τις διατάξεις του 
Αστικού Κώδικα αναγκαίους κληρονόμους του, με εξαίρεση τα ενήλικα 
τέκνα, το 50% της αποζημίωσης που ορίζεται στην παρ. 1 του άρθρου 
αυτού. Της αποζημίωσης αυτής δικαιούνται και τα ενήλικα τέκνα εφό¬ 
σον φοιτούν σε δημόσια ή αναγνωρισμένη σχολή ή ανώτατο εκπαιδευ¬ 
τικό ίδρυμα και δεν έχουν υπερβεί το 25ο έτος της ηλικίας τους. 

5. Η εφάπαξ αποζημίωση καταβάλλεται ανάλογα σε όσους αποχω¬ 
ρούν οικειοθελώς από την Δ£ΥΑΠ αφού συμπληρώσουν το 60ο έτος οι 
άνδρες και το 50ο οι γυναίκες ή ανεξάρτητα από ηλικία αν έχουν συ¬ 
μπληρώσει πραγματική υπηρεσία 20 ετών. 

6. Το ύψος της αποζημίωσης όλων των περιπτώσεων προσαυξάνεται 
κατά το 1/6 αυτού, έναντι αναλογίας δώρων και επιδόματος αδείας. 

7. Ως χρόνος υπηρεσίας για την εφαρμογή των προβλεπομένων στο 
παρόν άρθρο υπολογίζεται και ο διανυθείς στο Δήμο Πατρέων. 

ΑΡΘΡΟ 29 
ΠΕΙΘΑΡΧΙΚΑ 

Έννοια Πειθαρχικού Αδικήματος 

1. Κάθε παράβαση των καθηκόντων του προσωπικού με υπαίτια 
πράξη ή παράλειψη, που μπορεί να καταλογισθεί αποτελεί πειθαρχικό 
αδίκημα. 

2. Το κατά την έννοια της προηγούμενης παραγράφου καθήκον 
προσδιορίζεται τόσο από τις διατάξεις, εγκυκλίους, οδηγίες και διατα¬ 
γές που αφορούν την υπηρεσία του εργαζόμενου όσο και από την δια¬ 
γωγή που οφείλει να τηρεί, εξαιτίας της θέσης του, μέσα και έξω από 
την υπηρεσία. 

Πειθαρχικά αδικήματα 

3. Μεταξύ των πειθαρχικών αδικημάτων περιλαμβάνονται ιδίως: 

α. Η ανάρμοστη και αναξιοπρεπούς συμπεριφορά σε ώρα υπηρεσίας. 


β. Η αδικαιολόγητη αποχή από την εκτέλεση των υπηρεσιακών κα¬ 
θηκόντων η άρνηση εκτέλεσης υπηρεσιακών εντολών και η μη τήρηση 
του ωραρίου εργασίας. 

γ. Η φθορά από κακή χρήση και απώλεια περιουσιακών στοιχείων 
της Επιχείρησης ή ιδιοποίηση αυτών. 

δ. Κάθε πράξη ή παράλειψη για την υπηρεσία και το ήθος των εργα¬ 
ζομένων στη ΔΕΥΑΠ. 

ε. Η απόκρυψη πειθαρχικών παραπτωμάτων τόσο από τον υπαίτιο 
όσο και από αυτούς που περιήλθε στην αντίληψή τους, 
στ. Η παράλειψη άσκησης πειθαρχικού ελέγχου, 
ζ. Η χρήση για εργασίες έξω από τις αρμοδιότητες της υπηρεσίας πε¬ 
ριουσιακών στοιχείων της ΔΕΥΑΠ. 

η. Η συμμετοχή σε διαγωνισμό ή δημοπρασία προμήθειας ή ανάθεση 
έργου μέσω τρίτου προσώπου. 

θ. Η απασχόληση σε παρεμφερείς με την ΔΕΥΑΠ δραστηριότητες, 
χωρίς ειδική άδεια της υπηρεσίας. 

ι. Η πλημμελής εκτέλεση των υπηρεσιακών καθηκόντων, 
κ. Η καταβολή πλασματικών επιδομάτων ή αποζημιώσεων. 

4. Πειθαρχικές ποινές 
Πειθαρχικές ποινές είναι: 

α. Η προφορική παρατήρηση και η έγγραφη παρατήρηση, 
β. Η έγγραφη επίπληξη. 

γ. Το πρόστιμο μέχρι του 1/25 των μηνιαίων αποδοχών, 
δ. Η προσωρινή παύση από μια μέρα μέχρι 2 μήνες, 
ε. Η οριστική απόλυση. 

5. Πειθαρχικές δικαιοδοσίες 
Πειθαρχική δικαιοδοσία ασκούν: 
α. Οι πειθαρχικούς Προϊστάμενοι, 
β. Το Πειθαρχικό Συμβούλιο. 

Πειθαρχικούς Προϊστάμενοι είναι: 
α. Ο Πρόεδρος του Δ.Σ. 

β. Ο Γενικός Διευθυντής. 

γ. Οι Προϊστάμενοι Υπηρεσιών για όλο το προσωπικό της υπηρεσίας 
στην οποία προΐστανται. 

δ. Οι Προϊστάμενοι γραφείων ή συνεργείων για το προσωπικό ευθύ¬ 
νης τους. 

6. Όλοι οι πειθαρχικοί Προϊστάμενοι μπορούν να επιβάλλουν τις ποι¬ 
νές της προφορικής παρατήρησης-έγγραφης παρατήρησης και έγγρα¬ 
φης επίπληξης. 

7. Την ποινή του προστίμου μπορούν να επιβάλουν: 
α. Ο Πρόεδρος του Δ.Σ. 

β. Ο Γενικός Διευθυντής, 
γ. Οι Προϊστάμενοι Υπηρεσιών. 

δ. Μεταξύ περισσοτέρων πειθαρχικών Προϊσταμένων, οι οποίοι αρ- 
μοδίως επιλήφθηκαν, προτιμάται εκείνος που πρώτος κάλεσε σε απολο¬ 
γία. 

θ. Πειθαρχικό Συμβούλιο 

Το Πειθαρχικό Συμβούλιο που είναι πενταμελής και αποτελείται από 
δύο μέλη του Δ.Σ. της ΔΕΥΑΠ, εκ των οποίων το ένα Προεδρεύει, από 
τον Γενικό Διευθυντή, από Προϊστάμενο Υπηρεσίας, στην αρμοδιότητα 
του οποίου δεν υπάγεται ο υπάλληλος και από τον εκπρόσωπο των ερ¬ 
γαζομένων στο Δ.Σ. της Επιχείρησης, εκδικάζει πειθαρχικά αδικήματα 
που επισείρουν ποινές πέραν των αρμοδιοτήτων των πειθαρχικών Προϊ¬ 
σταμένων ή μετά από δήλωση αναρμοδιότητας όλων των πειθαρχικώς 
Προϊσταμένων ή μετά από έφεση υπαλλήλου κατά απόφασης μονομε¬ 
λούς οργάνου. 

Το Πειθαρχικό Συμβούλιο μπορεί να επιβάλλει όλες τις ποινές που 
προβλέπονται από τον παρόντα οργανισμό. 

Έφεση κατά των αποφάσεων του Πειθαρχικού Συμβουλίου γίνεται 
όπως ο νόμος ορίζει. 

9. Εφέσεις 

α. Οι πειθαρχικές αποφάσεις των μονομελών πειθαρχικών οργάνων 
υπόκεινται σε έφεση. 

β. Η έφεση ασκείται μόνον από αυτόν που τιμωρήθηκε μέσα σε προ¬ 
θεσμία πέντε (5) ημερών από την κοινοποίηση της πειθαρχικής απόφα- 
σης. 

γ. Η έφεση και η προθεσμία για την άσκηση αυτής αναστέλλουν την 
εκτέλεση της απόφασης. Αρμόδιο για εκδίκαση έφεσης είναι το Πειθαρ¬ 
χικό Συμβούλιο. 

10. Απολογία 

α. Με εξαίρεση την προφορική παρατήρηση ή την έγγραφη παρατή¬ 
ρηση που αφού επιβληθεί γίνεται υπηρεσιακό σημείωμα του πειθαρχι¬ 
κού Προϊσταμένου προς το τμήμα προσωπικού για να ενημερωθεί ο ατο¬ 
μικός φάκελλος, καμμιά πειθαρχική ποινή δεν επιβάλλεται χωρίς την 
προηγούμενη κλήση σε απολογία. 

β. Η κλήση σε απολογία ορίζει με σαφήνεια το πειθαρχικό αδίκημα 
για το οποίο ελέγχεται ο εργαζόμενος και θέτει την προθεσμία μέσα 
στην οποία πρέπει να απολογηθεί που δεν μπορεί να είναι λιγότερη των 
τριών (3) ημερών από την ημέρα της επίδοσής της. 

γ. Η απολογία αποδίδεται με απόδειξη στον εγκαλούμενο. Σε περί¬ 
πτωση άρνησης παραλαβής του εγγράφου συντάσσεται σχετική πράξη 
και θεωρείται ότι παρέλαβε το έγγραφο. 

δ. Αν ο εργαζόμενος δεν απολογηθεί μέσα στην προθεσμία που ορίζει 
η κλήση σε απολογία, θεωρείται αναπολόγητος και προχωρεί η διαδι¬ 
κασία. 

Δημοτική Επιχείρηση Ύδρευσης - Αποχέτευσης - Πάτρας - ΔΕΤΑΠ 
- Σελ. 21 Πειθαρχικό Μητρώο - Διαγραφή ποινών. 

ε. Η οποιαδήποτε πειθαρχική απόφαση καταδικαστική ή απαλλα¬ 
κτική αναγράφεται περιληπτικά στο μητρώο των πειθαρχικών ποινών 
που τηρεί το τμήμα προσωπικού. 

Αντίγραφο της απόφασης μπαίνει στον ατομικό φάκελλο του εργαζο¬ 
μένου. 

στ. Οι πειθαρχικές αποφάσεις διαγράφονται και αποσύρονται από τον 
ατομικό φάκελλο μετά από την παρέλευση: 

1. Ένα χρόνο για την επιβολή της ποινής της γραπτής επίπληξης. 

2. Δύο χρόνων για ποινές προστίμου μέχρι των αποδοχών 15 ημε¬ 
ρών. 

3. Τριών ετών για ποινές προσωρινής απόλυσης. 

11. Αργία 

Το προσωπικό τίθεται σε αργία: 

α. Αν στερήθηκε της προσωπικής του ελευθερίας από προφυλά- 
κιση. 

β. Αν τιμωρήθηκε με την ποινή της προσωρινής ή οριστικής απόλυ¬ 
σης και μέχρι της τελεσίδικης έκδοσης απόφασης. 

γ. Με απόφαση του Προέδρου του Δ.Σ. αν εκκρεμεί ποινική ή πειθαρ¬ 
χική δίωξη σε βάρος εργαζομένου και κρίνει ότι παραπέρα απασχόλησή 
του αποβαίνει σε βάρος της ΔΕΥΑΠ. 


Σε αυτή την περίπτωση η αργία δεν μπορεί να παραταθεί πέραν των 
30 ημερών. 

12. Για όσο διάστημα το προσωπικό μένει σε κατάσταση αργίας: 

α. Αμοίβεται με το μισό των τακτικών αποδοχών. 

β. Δεν προσέρχεται στην υπηρεσία. 

γ. Διατηρεί τα υπόλοιπα δικαιώματά του και έχει όλες τις υποχρεώ¬ 
σεις που απορρέουν από τον οργανισμό. 

13. Προσωπικό που τέθηκε σε αργία και τελεσίδικα αθωώθηκε δι¬ 
καιούται αναδρομικά την διαφορά των αποδοχών που του παρακρατή¬ 
θηκαν. 

15. Πειθαρχικό απεσπασμένου προσωπικού 

Το μόνιμο απεσπασμένο προσωπικό του Δήμου Πατρέων πειθαρχικά 
διέπεται από τις διατάξεις των υπαλλήλων των Ο.Τ.Α. 

16. Σε περίπτωση που υποπέσει σε πειθαρχικό παράπτωμα στην 
Επιχείρηση, ο Γενικός Διευθυντής ή ο Πρόεδρος του Δ.Σ. κινούν τις δια¬ 
δικασίες και διαβιβάζουν όλα τα στοιχεία στον Δήμαρχο ο οποίος είναι 
πλέον αρμόδιος να επιβάλλει πειθαρχικές ποινές. 

ΑΡΘΡΟ 30 

ΕΡΜΗΝΕΙΑ - ΜΕΤΑΒΟΛΕΣ Ο.Ε.Υ. 

1. Σε περίπτωση που ΔΕΤΑΠ αναλάβει και άλλες δραστηριότητες, 
σύμφωνα με τις δυνατότητες που δίνονται από το νόμο πέρα από αυτές 
που αναφέρονται στο παρόντα Ο.Ε.Υ., το Δ.Σ. συμπληρώνει ή και τρο¬ 
ποποιεί τον Ο.Ε.Υ. με τις απαραίτητες διοικητικές ενότητες και τις 
αντίστοιχες περιγραφές αρμοδιοτήτων τους. Επίσης μπορεί να μετα¬ 
βάλλει τον αριθμό προσωπικού της Επιχείρησης. Για όλες τις παρα¬ 
πάνω μεταβολές οι αποφάσεις του Δ.Σ. υπόκεινται στην προβλεπόμενη 
από το νόμο διαδικασία έγκρισης και δημοσιεύσεων. 

ΑΡΘΡΟ 31 

1. Σε περίπτωση που μεταβληθεί το Νομικό - Ιδιοκτησιακό καθε¬ 
στώς της ΔΕΥΑΠ (Ν. 1069/80) το τακτικό προσωπικό εξακολουθεί να 
απασχολείται στο φορέα που θα αναλάβει τα αντικείμενα της Επιχείρη¬ 
σης με άλα τα δικαιώματά του και σε αντίστοιχες οργανικές θέσεις. 

ΑΡΘΡΟ 32 

ΙΣΧΥ ΤΟΥ ΠΑΡΟΝΤΟΣ ΚΑΝΟΝΙΣΜΟΥ 

Η ισχύς του παρόντος Οργανισμού Εσωτερικής Υπηρεσίας αρχίζει 
από την έγκρισή του σύμφωνα με το άρθρο 7 του Ν. ϊ 069/80. 

ΕΦΗΜΕΡΙΕ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ 


ΕΘΝΙΚΟ ΤΥΠΟΓΡΑΦΕΙΟ 


/ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΙΜΗΣΕΩΣ από το 1833 


Διεύθυνση 

Καποδιστρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 

ΤΕΙΕΧ 

22.3211 ΥΡΕΤΘΠ 

λειτουργούν καθημερινά από 8.00’ έως 13.30' 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Καποδιστρίου 25 τηλ.: 52.39.762 

* ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέοου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 50. Από 9 σελίδες μέχρι 16 δρχ. 80, από 17 έως 24 δρχ. 100 

Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 30 δρχ. 


Μπορείτε να γίνετε συνδρομητής για όποιο τεύχος θέλετε, θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για 

το Τεύχος Α' 

Δρχ. 

10.000 

β) 

» 

» 

» 

Β' 

» 

19.000 

Υ) 

» 

» 

» 

Γ 

» 

6.000 

δ) 

» 

» 

» 

Δ' 

» 

18.000 

ε) 

» 

» 

» 

Αναπτυξιακών Πράξεων 

» 

12.000 

στ) 

» 

» 

» 

Ν.Π.Δ.Δ. 

» 

6.000 

ζ) 

» 

» 

» 

ΠΑΡΑΡΤΗΜΑ 

» 

3.000 

η) 

» 

» 

» 

Δελτ. Εμπ.& Βιομ. Ιδ. 

» 

6.000 

θ) 

» 

» 

» 

Αν. Ειδικού Δικαστηρίου 

» 

1.500 

ι) 

» 

» 

» 

Α.Ε. & Ε.Π.Ε. 

» 

40.000 

ια) 1 

Για 

όλα 

τα Τεύχη 

» 

85.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 500 

» 950 

» 300 

» 900 

» 600 

» 300 

» 150 

» 300 

» 75 

» 2.000 

» 4.250 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



















